Entre els municipis afectats hi ha Viladecans i Castelldefels\nLa Policia Nacional va detenir el passat 10 de maig a Viladecans, Castelldefels i Badalona cinc joves que formaven part d'un grup criminal que, presumptament, havia robat 241.512 euros en vint-i-sis estafes bancàries efectuades mitjançant tècniques informàtiques. Segons ha detallat el cos policial, els cinc detinguts són homes d'uns vint anys d'edat, i la primera denúncia d'estafa que se'ls atribueix es remunta a principis del 2020.\nEl modus operandi de l'organització era sempre l'estratègia de 'phising', que consisteix a obtenir, mitjançant tècniques informàtiques, la informació personal necessària per suplantar la identitat de les víctimes i accedir als seus comptes bancaris.\nEls joves utilitzaven recursos com a pàgines web fraudulentes enviades mitjançant correu electrònic o aplicacions falses de bancs que guarden les contrasenyes d'accés als serveis bancaris en línia, entre uns altres. El grup entrava així als comptes bancaris de les seves víctimes, que gairebé arriben a la trentena i viuen en diferents punts de la geografia espanyola, i presumptament feien les transferències fraudulentes des d'elles.\nTres dels cinc detinguts han passat a disposició del jutge instructor com a presumptes autors de diversos delictes: estafa, falsedat de document mercantil, usurpació d'estat civil, delicte contra la intimitat, danys informàtics, blanqueig de capitals i pertinença a grup criminal. En l'entrada i registre d'un dels domicilis, a Viladecans, els agents van intervenir gran quantitat de material informàtic, a més de joies, set rellotges de luxe i diners en efectiu.


Els Mossos d’Esquadra detenen dos homes per estafar-ne un altre amb el mètode dels bitllets tintats a Pineda de Mar | Diari Sant Quirze\nInici » a-ultimesnoticies » Els Mossos d’Esquadra detenen dos homes per estafar-ne un altre amb el mètode dels bitllets tintats a Pineda de Mar\nLa Policia Local de Pineda de Mar va avisar que dos presumptes estafadors havien quedat amb un home a qui ja havien estafat 17.200 euros amb la intenció de continuar fent-ho\nEls arrestats duien a sobre el material que utilitzaven per simular la transformació dels bitllets i 880 euros en efectiu\nSOCIETAT. Agents de la Policia de la Generalitat – Mossos d’Esquadra del grup FURA de la comissaria de Pineda de Mar amb la col·laboració de la Policia Local de la localitat van detenir dilluns 17 de maig dos homes de 35 i 34 anys, de nacionalitat camerunesa i veïns de l’Hospitalet de Llobregat, com a presumptes autors d’un delicte d’estafa usant el mètode conegut com els ‘bitllets tintats’. Aquest tipus d’estafa consisteix a demanar diners a la víctima assegurant-li que els doblarà o triplicarà mitjançant la còpia dels bitllets amb uns procediments químics que l’estafador coneix.\nUn agent va rebre avís de la policia local de Pineda de Mar que un home havia estat estafat. La víctima tenia un local en traspàs i dues persones s’hi van interessar, arran d’aquest contacte l’home havia entregat 17.200 euros als dos homes amb la promesa que rebria la quantitat doblada o triplicada i que es veurien poca estona després en un lloc proper. Un cop van marxar l’home va sospitar que l’havien enganyat i va avisar la Policia Local.\nAmb aquesta informació, el grup Fura dels Mossos d’Esquadra de Pineda va organitzar una vigilància discreta i de paisà a la zona on s’havia de produir la cita. A les 12.15 h van veure com dos homes que coincidien amb la descripció facilitada per la víctima entraven al local on havien quedat i s’asseien esperant. Quan els agents es van apropar als dos homes és van posar molt nerviosos i un d’ells va deixar caure una bossa que duia amb ell intentant amagar-la.\nDins la bossa els agents van localitzar pots de diverses mides coberts amb paper d’alumini, un termòmetre digital, guants de làtex, un rotlle de paper d’alumini, una bossa transparent amb pols blanca i una xeringa. A banda, en l’escorcoll els homes duien a sobre 880 euros repartits en diverses butxaques. Davant tots aquests indicis els agents van detenir els dos homes per un presumpte delicte d’estafa.\nEls arrestats van passar disposició del jutjat en funcions de guàrdia d’Arenys de Mar qui va decretar la llibertat amb càrrecs pels dos.\nDiari Sant Quirze estafadors News SQ pineda de mar Policia de la Generalitat-Mossos d'Esquadra\t2021-05-20


Set centres educatius participen en la XXIX Mostra de Teatre Escolar Ciutat de Dénia - MontgoRadio.com\nLa XXIX Mostra de Teatre Escolar Ciutat de Dénia que organitza la Regidoria d’Educació se celebra del 8 al 18 de maig amb la participació de set centres educatius de la ciutat. Com a novetat, enguany les representacions tindran lloc al saló d’actes del col·legi Llebeig, a les 8 de la vesprada.\nEnceta esta edició el dimarts 8 de maig la proposta de l’IES Historiador Chabás i el col·legi d’educació especial Raquel Payá Collage ¿A quién le importa? El dia 9 actuarà l’alumnat del col·legi Les Vessanes interpretant l’obra En Joan de l’Os i el divendres 11 de maig tindrà lloc la representacióT’he agafat, Caputxeta! a càrrec dels escolars del Cervantes.\nEl 15 de maig pujaran a l’escenari els alumnes de l’IES Maria Ibars representant La caja tonta. El col·legi Pou de la Muntanya presentarà el muntatge Som el dia 17. Tancarà la Mostra el dia 18 col·legi Llebeig amb l’obra Don Quijote, el de la Mancha, se’n va de marxa!!! Després de la funció es durà a terme l’acte de cloenda i lliurament de diplomes, previst a les 20.45 hores.\nTags: Dénia, escolar, mostra, teatro\nDénia ya tiene candidatas a Falleras Mayores para el ejercicio 2018-2019\nCs denuncia la falta de sensibilidad hacia los comerciantes con las obras.


Cas0154 Torre a Sant Cebrià de Vallalta - UN LLOC PER VIURE | CONSULTORIA IMMOBILIÀRIA\nSensació d'espai al quadrat\n358 m2 construits\n2791 m2 de jardí\nConstrucció de 1991\nLa natura al teu voltant\nCasa espaiosa distribuïda en 2 plantes. A la planta alta hi trobem tot l'habitatge distribuït en una sala de 35m2 amb llar de foc, cuina amb llar de foc, 4 dormitoris (1 suite), i 1 bany més per la resta de dormitoris. A la planta baixa hi tenim un gran garatge, despatx, bany i una sala Home-cinema de 60m2 A l'exterior tenim una zona de barbacoa amb zona porxada de 25m2 per poder celebrar dinars i sopars. Magatzem de 40m2, gran piscina d'aigua salada. Tot aixo sobre 3 parcel.les que sumen 2791m2. Disposa de calefacció, aire condicionat, 2 llars de foc, alarma, i unes vistes esplèndides a la muntanya i al mar de fons.\nIdeal per viure tot l'any, al troba-se tan sols a 1000m, del nucli urbà, i on poder tenir un contacte directe amb la natura, un hort, algun animal de granja, i fins i tot algun cavall.\nSant Cebrià de Vallalta, entre Sant Iscle de Vallalta y Sant Pol de Mar, als voltants de la Serra del Montnegre. Dins del municipi, a banda del casc urbà trobem les urbanitzacions de Castellar d’Índies, Vistamar, Can Palau, Can Bartomet i Can Domènec i una sèrie de masies o disseminats, de les quals algunes d’elles han marcat la història d'aquest municipi.\nEn els darrers anys, Sant Cebrià va adquirir importància com a centre d'estiueig i segona residència, però poc a poc es va notant un canvi en quant a aquest comportament i cada vegada és més important el nombre de persones que decideixen quedar-se a viure motivats per la tranquil·litat que es viu al municipi, la seva proximitat al mar i pel seu entorn natural.


Asun Moll (Regidora de Cultura, Festes i Cultura Popular de Sagunt) - 23/10/2020\nAcaba de celebrar-se el debat de l'estat del municipi i em sent amb l'obligació de posar de manifest algunes qüestions que considere que l'opinió pública hauria de saber. En síntesi, he de dir amb veu clara i alta que a pesar de les dificultats que ens ha generat la pandèmia del covid-19 en cap moment hem deixat d'empoderar-nos i lluitar per a portar endavant una gestió, adaptada rigorosament a les normes sanitàries, que donara continuïtat a la nostra programació cultural.\nHem hagut de cancel·lar festes i espectacles perquè les condicions sanitàries així ho demanaven, i no sabeu amb quin pesar hem trobat a faltar festivitats tan emblemàtiques com les falles, la Setmana Santa o les festes patronals, entre altres. Però és ben cert, i així ho ha reconegut tothom, que Sagunt ha sigut dels municipis capdavanters a la Comunitat Valenciana en la presentació d'una oferta cultural i festiva adaptada a la "NovaNormalitat".\nEsta és una de les raons per les quals ens han entrevistat en mitjans de comunicació valencians com a referents de les noves ofertes adaptades a les exigències del coronavirus. A mes de col.laborar amb la Diputació en cicles com Les Arts Volants o Torna la Llum, hem sabut reaacionar i re-inventar-se per adaptar els espais i els espectacles a les noves exigències, per tal d'oferir espectacles presencials.\nPerò clar és que tot això no haguera sigut possible sense el treball professional, esforçat i coratjós dels treballadors i treballadores dels departaments de cultura i festes de l'Ajuntament i la comprensió i el suport de les associacions i col·lectius afectats per les cancel·lacions. Ho dic amb veu alta i amb sinceritat, amb el cor a la mà. Sense ells i sense elles no haguera sigut possible esta adaptació tan àgil i eficaç en tan poc de temps. Sobretot perquè esta pandèmia ha sigut un fet que ningú no esperava i en moments difícils i complicats és on es veu la vàlua de les persones. Companys i companyes, moltes gràcies. Continuem treballant\nLo que la fuerza puede hacer por ti\nEntrenador personal especializado en mejorar tu salud, bienestar y aspecto físico\nLa ortorexia y la obsesión por la comida sana\nselect * from banneronline where (seccion='Opinión' or seccion='todas' or seccion='') and fecha_ini<='2020-12-05' and fecha_fin>='2020-12-05' order by orden,idbanner limit 2,4\nselect * from banneronline where (seccion='Opinión' or seccion='todas' or seccion='') and fecha_ini<='2020-12-05' and fecha_fin>='2020-12-05' order by orden,idbanner limit 5,9\nselect * from banneronline where (seccion='Opinión' or seccion='todas' or seccion='') and fecha_ini<='2020-12-05' and fecha_fin>='2020-12-05' order by orden,idbanner limit 5,30


Se suspèn la Fira de la cervesa artesanal catalana de l’Arboç en el seu format habitual per seguretat sanitària\nEl Ball de Diables realitzarà una degustació virtual amb cervesa elaborada expressament per a l’ocasió.\nL’Arboç, 27 d’abril de 2021. El Ball de Diables de l’Arboç ha anunciat la suspensió, en el seu format habitual, de la Fira de la cervesa artesanal catalana de l’Arboç a causa de la difícil situació sanitària derivada de la pandèmia de la Covid-19. Tanmateix, el grup no es rendeix i segueix apostant per celebrar la Fira de la cervesa artesanal catalana de l’Arboç de manera testimonial.\nSi bé per raons obvies no es podrà celebrar tal i com tots tenim a la memòria emplaçats al llarg del Carrer Major gaudint de les delicioses cerveses acompanyades de tapes diabòliques, enguany es realitzarà una degustació virtual per tots aquells que adquireixin les cerveses dels diables que s’han elaborat expressament per a l'ocasió.\nEs tracta d’una degustació virtual que es podrà seguir a les xarxes del Ball de diables (facebook i instagram) o a la web www.balldediablesdelarboc.cat\nLa degustació constarà de dues cerveses artesanes elaborades especialment per a l'ocasió de la mà del productor Reptilian. El pack consta de dues cerveses de les varietats BLAT i RAUCHBIER, i es poden reservar via xarxes amb un cost de 5 € cadascun.


Club Patí Voltregà Femení: de març 2010\nEl Voltregà femení encara haurà de disputar una jornada més abans de poder marxar de vacances de Setmana Santa. El conjunt de Pep Maydeu s'enfrontarà aquesta nit a partir de 2/4 de 10 de la nit a l'Sfèric Terrassa al pavelló Oliveras de la Riva. El partit s'havia ajornat per falta de jugadores del conjunt de Terrassa i finalment es podrà disputar avui.\nD'altra banda, us oferim ja la galeria de fotos i el vídeo-resum del partit de dissabte davant el Noia Freixenet:\nVídeo-resum del Voltregà - Noia Freixenet:\nEl Voltregà femení ha sumat una nova victòria aquest dissabte en el partit avançat a la 25a jornada (penúltima de la OK Lliga) guanyant per 5 gols a 1 al Noia Freixenet. Aquest cap de setmana no hi havia jornada habitual d'OK Lliga femenina però ja que quan tocava jugar aquest partit el Voltregà serà a Madrid per jugar contra Alcorcón i Santa Maria del Pilar.\nEl Voltregà ha sigut amo i senyor del partit durant els 40 minuts i ni les absències de Laia Vives, Carla Dorca i Maria Ferrón (totes tres per problemes físics) l'han pogut frenar. El domini ha sigut clar durant tot el partit però la bona defensa i l'encert de la portera Sònia Esteve han impedit una golejada molt major. Les noies que dirigeix Pep Maydeu han tingut bones ocasions però la bola no volia entrar i el tècnic demanava el primer temps mort al minut 8 per mirar de desfer l'entramat defensiu del Noia, molt tancat al darrera.\nAl minut 16 però Natasha Lee obria la llauna i marcava l'1 a 0 després d'una bona assistència de Marta Mompart en un contraatac. Les bones ocasions seguien sent del Voltregà. Abans del descans, Marta Mompart marcava el 2 a 0 finalitzant un contraatac amb un bon tret a l'escaire. Amb aquest marcador s'arribava al descans.\nLa segona meitat començava accidentada amb un fort cop de Natasha Lee contra la porteria del Terrassa. Per fortuna, Lee podia seguir jugant sense problemes tot i l'espectacularitat del cop. El Voltregà seguia encertat i Motxa Barceló tornava a marcar al minut 27 rematant al segon pal una assistència d'Anna Romero. Només trenta segons més tard, Carla Sariol aconseguia marcar pel Noia superant una encertada Mireia Moraleda en les poques ocasions que va tenir el Noia.\nEra només un miratge en el domini insultant del Voltregà, que començava a agradar-se i a disfrutar fent un show d'assistències, malabarismes i rematades. Només un minut més tard arribava un exemple clar amb una jugada embolicada on el Voltregà rematava fins a 4 vegades però Sònia Esteve ho aconseguia aturar tot i mantenia el 3 a 1 a l'electrònic. La portera es va convertir en la protagonista dels darrers 10 minuts on el Voltregà va rematar de totes les formes. El Voltregà s'acabava carregant amb 9 faltes al minut 34 però sabia aguantar la situació.\nAl minut 37, Giudici també s'apuntava a marcar amb un tret precís des de la frontal que posava el 4 a 1 a l'electrònic. Només 30 segons més tard, Mompart tornava a marcar amb un tret que la portera acabava introduint a la seva pròpia porteria. Un minut més tard, el Voltregà cometia la desena falta i donava la opció al Noia amb una falta directa acumulativa. Ester Ferrer però no aconseguia superar Moraleda i desaprofitava la ocasió.\nDesprés d'un clar penal no assenyalat favorable al Voltregà, Delfa si que n'assenyalava un contra el Voltregà a 41 segons del final quan Mompart aixecava la bola dins l'àrea. Judit Baldrís però enviava la bola fora, molt desviada. S'acabava el partit amb una exhibició de malabarismes i grans ocasions de Carla Giudici i Motxa Barceló que no acabaven amb gol per la nova gran intervenció d'Esteve a la porteria del Noia.\nCP Voltregà: Mireia Moraleda, Motxa Barceló (1), Anna Romero, Marta Mompart (2), Carla Giudici (1) -cinc inicial-; Natasha Lee (1) i Anna Casarramona.\nCE Noia: Sònia Esteve, Agnès Esteller, Judith Baldrís, Ester Ferrer, Laura Salvador -cinc inicial-; Carla Sariol (1), Raquel Torras i Carla Martínez.\nGols: 1-0, Natasha Lee, min 16; 2-0, Marta Mompart, min 19:34"; 3-0, Motxa Barceló, min 27; 3-1, Carla Sariol, min 27; 4-1, Carla Giudici, min 37; 5-1, Marta Mompart, min 37.\nAbans del descans de Setmana Santa, el Voltregà jugarà el partit endarrerit davant l'Sfèric de Terrassa el proper dimecres a 2/4 de 10 del vespre a l'Oliveras de la Riva.\nEn les properes hores us oferirem la galeria de fotos i el vídeo-resum del partit\nPublicat per Arnau Jaumira a les 19:18 0 comentaris\nEl Voltregà disputarà aquest dissabte a les 6 de la tarda un partit avançat de la 25a jornada de la OK Lliga femenina. El conjunt de Pep Maydeu s'enfrontarà al Noia Freixenet a l'Oliveras de la Riva.\nUs oferim també ara el vídeo-resum del Voltregà - Claret disputat el 13 de març:\nHoquei patins. OK Lliga femenina - Voltregà, 12 - Claret, 0 - 13/03/10 from Voltregà femení on Vimeo.\nI també la galeria de fotos del Voltregà - Claret:\nVïdeo-resum de la final de la Copa de la Reina 2010 - Voltregà - Cerdanyola\nUs oferim, per fi, el vídeo-resum de la final de la Copa de la Reina entre el Voltregà i el Cerdanyola a Vilanova i la Geltrú. El Cerdanyola es va acabar imposant en un partit molt disputat del primer al darrer minut.\nHoquei patins. Copa de la Reina 2010 - Final - Voltregà, 4 - Cerdanyola, 5 - 21/02/10 from Arnau Jaumira on Vimeo.\nTrobareu una extensa crònica de la final > AQUÍ\nI la galeria de fotos > AQUÍ\nEl Voltregà no va disputar partit d'OK Lliga femenina aquest cap de setmana. El proper dissabte s'enfrontarà al Noia a Sant Hipòlit en un partit avançat. Durant aquesta setmana us oferirem el vídeo-resum de la clara victòria del Voltregà al Claret (12 a 0).\nPublicat per Arnau Jaumira a les 16:58 0 comentaris\nVídeo-resum de les semifinals de la Copa de la Reina - Voltregà - Biesca Gijón\nTal com estava assegurat, us oferim el vídeo-resum del Voltregà - Biesca Gijón en les semifinals de la Copa de la Reina. En els propers dies us oferirem el vídeo-resum de la final i el de la passada jornada contra el Claret. Perdoneu les molèsties pel retard.\nHoquei patins. Copa de la Reina 2010 - Semifinals - Voltregà, 4 - Biesca Gijón, 2 - 20/02/10 from Arnau Jaumira on Vimeo.\nPublicat per Arnau Jaumira a les 5:44 0 comentaris\nPublicat per Arnau Jaumira a les 19:38 0 comentaris\nEl Voltregà femení torna a disputar aquesta tarda una nova jornada de la OK Lliga femenina. Amb dues setmanes de descans per l'ajornament dels partits davant l'Sfèric Terrassa i l'Alcorcón, les noies dirigides per Pep Maydeu tornen a disputar la competició davant el CP Claret de Sevilla.\nAquesta és la reaparició després de perdre en la final de la Copa de la Reina a Vilanova i la Geltrú. El conjunt de Sevilla és un bon rival per refer-se i demostrar el gran nivell exhibit a Vilanova. A l'anada, tot i fer front a una pista en molt males condicions, el Voltregà va guanyar per 1 gol a 7. El partit es jugarà a partir de les 6 de la tarda, just abans del partit de Primera Divisió Nacional amb el Voltregà enfrontant-se al Cerdanyola.\nTambé us adjuntem les galeries de fotos de la Copa de la Reina. Disculpeu el retard. Intentarem poder fer un petit vídeo-resum de la competició ben aviat.\nGaleria de fotos - Copa de la Reina - Semifinals - Voltregà - Biesca Gijón\nGaleria de fotos - Copa de la Reina - Final - Voltregà - Cerdanyola\nPublicat per Arnau Jaumira a les 16:49 0 comentaris\nLa falta de jugadores del conjunt de Terrassa va obligar a ajornar el primer partit de la segona volta de la OK Lliga femenina que havia d'enfrontar el Voltregà femení i l'Sfèric de Terrassa. Es buscarà una nova data per poder-lo disputar el més aviat possible.\nEsperem poder oferir-vos, per fi, els vídeo-resums de la Copa de la Reina i les fotos ben aviat. Disculpeu les molèsties.\nPublicat per Arnau Jaumira a les 21:29 0 comentaris


Covid-19 archivos - Pàgina 15 de 18 - radiobarbera.cat\nAquest dimecres, 3 de juny, l’Ajuntament de Barberà del Vallès ha celebrat un ple extraordinari centrat en la situació de crisi que s’ha creat al voltant de la pandèmia de la covid-19.\nL’únic punt de l’acte d’aquesta sessió va ser la creació del Pacte Local per la reconstrucció i recuperació social i econòmica de Barberà del Vallès, un document que recull en 9 blocs diferents directrius per, segons va manifestar l’alcalde de Barberà del Vallès, Xavier Garcés, “minimitzar pèrdues monetàries dels sectors més vulnerables, ajudar a fer créixer l’economia, enfortir la societat, encarar el futur amb millor predisposició, mobilitzar recursos i generar confiança”.\nEl Pacte, dotat amb 3.300.000 d’euros, es va aprovar amb el suport de PSC, ERC i Cs i les abstencions de Podem Barberà i la PCPB.\nPer a conèixer tots els detalls del Pacte i els posicionaments dels diferents grups municipals podeu escoltar tota la sessió plenària a continuació:\nEl proper 5 de juny és el Dia Mundial del Medi Ambient, que enguany arriba amb el lema “És l’hora de la natura”. El Consell Comarcal ha programat diferents actuacions de divulgació i conscienciació ambiental en el marc de la Setmana del Medi Ambient que es commemora a l’entorn del 5 de juny. Des de l’ens comarcal es vol incidir en diferents aspectes que treballa habitualment, com el consum responsable, l’ús de la biomassa com a energia renovable de proximitat que cuida dels nostres boscos, la qualitat de l’aire, l’eficiència energètica o el turisme sostenible.\nTambé es vol conscienciar sobre aspectes relacionats amb la importància de construir ciutats circulars i la mobilitat sostenible per avançar envers els objectius de reducció d’impacte ambiental a la comarca.\nDes de dilluns 1 de juny, les regions sanitàries de Metropolitana Nord (a la qual pertany Barberà del Vallès), Metropolitana Sud i Barcelona ciutat s’unifiquen i es consideren una única regió sanitària.\nEl ministerio de Sanidad, ha acceptat la petició presentada per la Generalitat, i això vol dir que la ciutadania de Barberà podrà circular lliurement per tots els municipis que comprenen aquesta àrea sanitària, i per tant, es podrà connectar de nou amb la capital, que encara estava aïllada per la pandèmia.\nComencen a reobrir les primeres terrasses\nBarberà del Vallès ha entrat ja en la fase 1 del desconfinament. De fet, les úniques tres regions sanitàries que quedaven a Catalunya en fase 0, han entrat avui mateix en aquesta fase de la desescalada: l’àrea Metropolitana Nord (a la qual pertany Barberà del Vallès), la Metropolitana Sud i Barcelona ciutat.\nPel que fa a la mobilitat entre aquestes àrees la consellera de Salut, Alba Vergés, ha assegurat que estan treballant per intentar unificar aquestes tres regions sanitàries de Barcelona, per aconseguir facilitar la mobilitat entre els municipis de l’àrea Metropolitana Nord, la Sud, i Barcelona ciutat. (Us recordem que a aquest enllaç teniu tots els municipis catalans i les seves àrees sanitàries i fase de la desescalada a la qual es troben).\nEntrarem a la fase 1?\nL’horari de passejades i esport a la fase 1 no canviarà\nA Catalunya només queden tres regions sanitàries en fase 0 (relaxada) de la desescalada: l’àrea Metropolitana Nord (a la qual pertany Barberà del Vallès), Metropolitana Sud i Barcelona ciutat. Però sembla que hi ha moltes probabilitats que el dilluns aquestes tres zones entrin ja en la fase 1 del desconfinament.\nSerà aquesta tarda quan sabrem si el Ministerio de Sanidad accepta la proposta de la Generalitat de Catalunya de què aquestes tres zones entrin a la següent fase, i també sabrem si accepten que les zones sanitàries de Terres de l’Ebre, Camp de Tarragona i Alt Pirineu-Aran, passin a la segona fase de la desescalada.\nA partir de demà dijous les mascaretes seran d’ús obligatori. Ja ho va anunciar a principis de setmana el govern espanyol, i de fet, des de la Generalitat també s’havia fet aquesta petició que ara ja s’ha publicat al Butlletí Oficial de l’Estat.\nSegons es detalla al BOE posar-se la mascareta serà obligatori “a la via pública, a l’aire lliure i en espais tancats d’ús públic on no es pugui mantenir la distància de seguretat interpersonal de, com a mínim, dos metres”.


Montserrat, Totxo Embrutecido - Escalada Tradicional\nMontserrat, Totxo Embrutecido\nabril de 2013 per Escalada Tradicional\nInteressant totxo situat prop del Monestir de Montserrat, ben visible des de les Escales dels Francesos. En aquesta petita paret David Fernández i Jordi Esteve hi han obert i encadenat un itinerari d’escalada tradicional, la via Arkanoid, de 7c de dificultat. També n’estan estudiant alguns projectes. Les línies s’han netejat i inspeccionat prèviament amb la corda per dalt, factor que cal tenir en compte abans d’intentar repetir-les a vista, ja que són força exposades i difícils de visualitzar.\nPer escalar aquesta paret cal tenir molta precaució en no provocar la caiguda de pedres, ja que poden anar a parar a les escales dels Francesos, molt freqüentades per a turistes.\nOrientació: Nord – oest\nA. Arkanoid 7c (2013)\nLa via ofereix una escalada en bloc on emplaçar la protecció no és gens fàcil. Anar a buscar la fissura (tascó), seguir-la fins que desapareix i fer un flanqueig a la dreta per posar-se just a sota on la fissura reapareix. Anar-la a buscar per arribar a un arbust que superarem fins a arribar al gran arbre. La primera ascensió va costar molts intents per part de diferents escaladors i una caiguda fins a terra, sense conseqüències, gràcies als esbarzers. David Fernández és el primer en encadenar-la de primer.\nB. Bruta 7b\nNomés s’ha encadenat amb la corda per dalt i sembla ser que serà molt exposada. Cal anar a buscar un característic forat i continuar fins a una llastra que deixarem a la dreta. Superar un desplom i seguir en direcció al gran arbre. Trobarem un tascó a mitja via.\nAproximació i descens\nPer les escales dels francesos: quan arribem al replà que hi ha sobre el segon pont de fusta trobem un petit mur a mà esquerre. Hi pugem i ens endinsem al bosquet. Seguim un poc marcat sender que ens conduirà fins al bosquet penjat al peu del totxo.\nEs fa un ràpel aprofitant un arbre que hi ha al final.\nArxivat com a: General, Montserrat


El CNL de Girona encomana el català per Sant Jordi - Notícies - Consorci per a la Normalització Lingüística - CPNL\nDilluns, 20 d'abril de 2009\nEl CNL de Girona encomana el català per Sant Jordi\nConcursos, recitals de poesia, conferències, intercanvi de llibres...\nDurant tota la setmana, les oficines i els serveis de català del CNL de Girona celebraran la diada de Sant Jordi amb activitats per als alumnes i els participants en el programa de "Voluntariat per la llengua". La majoria són obertes al públic.\nLa lectura de poemes d'arreu del món, que s'inicià a Palafrugell i que s'ha anat estenent any rere any a més municipis, en què els participants reciten poemes dels seus llocs d'origen, sovint amb acompanyament musical i d'imatges, es farà el dia 17, a les 20 h, al teatre municipal de Palafrugell; el 21, a les 20 h, al Centre Cívic Vicenç Bou de Castell-Platja d'Aro; el 23, a les 17 h, a la plaça Farners de Santa Coloma de Farners; a les 18 h, amb el nom de “Poemes per la pau amb intercanvi de llengües”, a la plaça de la Vila de Lloret de Mar, en col·laboració amb el Pla d’Acollida i Ciutadania i la Plataforma per la Pau; i a les 20 h, a Can Quintana de Torroella de Montgrí i a l’Auditori Sala Galà de Cassà de la Selva, amb degustació final de plats elaborats per alumnes i voluntaris i aprenents; el 24, a les 18 h, a la rambla Vidal de Sant Feliu de Guíxols, i a les 20.30 h, a l’auditori de la Coma Cros de Salt i a l'amfiteatre del Mundial de la Bisbal d'Empordà; el 25, a les 17 h, al Centre Cívic de Porqueres, i, finalment, el 26, a les 12 h, al Teatre Auditori de la Gorga de Palamós, amb tastet de plats elaborats pels mateixos alumnes.\nLa qualitat creixent d'aquests actes, alguns dels quals compten amb anys d'experiència, permet d'introduir-hi novetats. Per segon any consecutiu, Lloret assaja una modalitat de lectura en què persones autòctones llegeixen en els idiomes de persones nouvingudes, i viceversa.\nÉs significativa, igualment, la presència del CNL de Girona en diversos concursos literaris: el II Premi El Càlam de narració breu de Torroella de Montgrí, que es lliurarà aquest dia 23, a les 19 h, a la plaça de la Vila; el 1r Concurs Literari de Narració Curta de Santa Coloma de Farners, que s’atorgarà també aquest dia, a les 19 h, a la Biblioteca Municipal Joan Vinyoli, i el premi literari Terra d’Acollida de Lloret de Mar, dins la 5a Nit Literària de Lloret de Mar, que s'ha celebrat el divendres 17, a les 21 h, al restaurant El Trull.\nMés activitats per encomanar el català\nEls alumnes i el voluntariat per la llengua de l’Alt Empordà, a més de participar en la 6a Marató Literària de Lectura a l’Alt Empordà, dedicada a Carme Guasch, podran intercanviar llibres (a Figueres i Roses), col·laborar en l’elaboració d’un llibre de locucions i frases fetes rosinques o confeccionar un llibre gegant i jugar a l’Scrabble a la rambla de Figueres.\nEls participants en el programa "Voluntariat per la llengua" a la Garrotxa podran escoltar una adaptació especial per a públic adult de la llegenda de Sant Jordi, a càrrec de la contacontes Dolors Arqué, que es farà a la Biblioteca Marià Vayreda d'Olot, a les 19.30 h. A Palafrugell, podran participar com cada any en la lectura de textos de Josep Pla, organitzada per la Comissió Sant Jordi del municipi, de la qual forma part l'Oficina de Català.\nLa participació del CNL de Girona no s’acaba aquí: visita guiada al Museu dels Jueus (18 h) i conferència de Dolors Bramon, 19.30 h; demostració de cant improvisat, organitzada per Òmnium Cultural del Gironès en col·laboració amb el CNL de Girona i El Punt, a la plaça de Catalunya de Girona, a càrrec de la Quarta Carlinada, i les parades amb material informatiu i divulgatiu a Palamós, Salt, la Bisbal d'Empordà i Torroella de Montgrí.\nPer acabar, cal fer esment dels diversos actes que marcaran l’inici de la campanya “Encomana el català!” de Santa Coloma de Farners, en la presentació de la qual es coneixeran també les noves parelles lingüístiques de l’edició 2009, i de la signatura de l'acord de col·laboració entre el CNL de Girona i la Fundació Privada El Punt per difondre la lectura en català, que tindrà lloc a les 11.30 h a la Casa Solterra de Girona.


El Consell Comarcal del Moianès comença a adquirir competències | NacióGranollers\nper Laura Busquets , 24 de gener de 2017 a les 16:11 |\nEls màxims responsables del Consell Comarcal del Moianès, amb el president Dionís Guiteras al mig | Laura Busquets\nSatisfacció visible a les cares dels màxims responsables del Consell Comarcal del Moianès. L'ens supramunicipal ha començat a caminar aquest 2017 amb el traspàs d'algunes de les competències que li són pròpies, i amb la certesa que la resta aniran arribant al llarg de l'any que acaba de començar. El seu president, Dionís Guiteras, ha explicat que després d'un any i mig de la constitució de la comarca no s'havia pogut assumir cap competència "perquè no teníem el pressupost, però tot i això, aquest temps en ha servit per preparar-nos i adaptar-nos a la nova situació". Tot i que el pressupost s'haurà d'aprovar per ple el proper 10 de febrer, el Consell Comarcal del Moianès comença l'any amb un pressupost inicial que ronda els 2 MEUR. Fins ara, es diferents serveis es prestaven des dels consells comarcals de les comarques d'on depenien els municipis (Osona, Bages i Vallès Oriental) i també des del Consorci del Moianès. Guiteras ha explicat que la voluntat és mantenir-lo actiu, sobretot per àrees com la de promoció econòmica, "perquè hi ha serveis que el consell encara no pot assumir".\nEl Consell Comarcal del Moianès ja ha començat a caminar aquest 2017 amb l'assumpció de les primeres competències. "Les obligatòries i les no obligatòries, però que formen part de l'adn del Moianès", ha destacat el president del Consell Comarcal i alcalde de Moià, Dionís Guiteras.\nEl president ha explicat que tot el temps que ha transcorregut des del juliol del 2015, moment de creació de la comarca, en què com que no hi havia pressupost no s'ha pogut començar a treballar, ha servit "per preparar bé el model i reflexionar-hi". Concretament, Guiteras ha explicat que l'impàs els ha servit "per muscular". "Ara que tenim personal, ara es podran aplicar totes les polítiques", ha afegit. El president també ha volgut posar de relleu que durant tot aquest temps, i gràcies als consells comarcals d'Osona, el Bages i el Vallès Oriental, "cap ciutadà s'ha adonat d'aquest impàs".\nEn el proper ple del Consell Comarcal s'aprovarà un pressupost que se situa entre els 1'8 i els 2 MEUR, segons ha explicat la vicepresidenta Anna Guixà. Es tracta d'un pressupost inicial, que anirà creixent amb la progressiva assumpció de més competències, com les d'Ensenyament el setembre del 2017, i que es podria arribar a situar als 3 MEUR. D'aquests, 600.000 euros són fixes i corresponen al fons de cooperació que atorga el Departament de Governació.\nDionís Guiteras ha explicat que el Consell Comarcal del Moianès ha seguit la idea del Consorci del Moianès, "on cap municipi és més important que la resta". Quan el consorci es va adscriure directament al Consell Comarcal del Moianès, per evitar-ne la desaparició, "es va convertir en una pota més", ha dit el president. De fet, el Consell Comarcal va fer una encomana de gestió al consorci perquè pogués prestar els serveis mínims. "Per tant, el consorci ha estat viu tot aquest temps, i la nostra intenció no és eliminar-lo", ha dit el president.\nGuiteras pensa que podria ser una eina útil en el futur alhora de mancomunar serveis, com per exemple la gestió dels residus o la creació d'una gossera comarcal. Tot i que ha admès que l'aniran "despullant de competències", ha assenyalat que "no té sentit tancar-lo i tallar-nos les ales". De fet, "el coneixement i l'expertesa d'algunes àrees", com per exemple la de promoció econòmica, farà que de moment es continuï prestant els serveis des del consorci, ha explicat Guiteras. "En un futur ja ens plantejarem què en fem, però ara no en podem prescindir", ha dit.\nEl Consell Comarcal del Moianès ja ha assumit la gestió de l'àrea dels serveis socials. De fet, els serveis d'educadora social, SIAD i treballadora social ja formen part del nou catàleg de serveis del Moianès. I properament, al llarg del 2017, n'aniran arribant d'altres, com aquells relacionats amb la salut o la infància, per exemple. La vicepresidenta Anna Guixà ha destacat que el més important de tot aquest procés de transició és que "el ciutadà no notarà el traspàs". En l'àrea dels serveis a les persones, el Moianès aposta per la descentralització i el treball "municipi per municipi" per poder donar "la màxima proximitat", ha explicat Guixà. Un altre dels serveis que es començarà a donar aquest 2017 serà l'obertura d'una oficina comarcal de joventut. En matèria per a joves, la vicepresidenta ha explicat que la comarca també entrarà a formar part de la xarxa d'impulsors de la garantia juvenil.\nEn l'àmbit de territori, el vicepresident Salvador Tresserra ha explicat que properament es vol donar un impuls a l'oficina de serveis tècnics del Moianès que de manera mancomunada oferirà als ajuntaments serveis d'arquitectura o enginyeria, entre d'altres. Tresserra també ha expressat la voluntat de treballar perquè la comarca disposi d'una gossera comarcal.\nEn el pla d'inversions, Salvador Tresserra ha explicat que la comarca impulsarà l'Ecomuseu del Moianès i es tirarà endavant un Pla de senyalització d'equipaments supramunicipals. Un altre dels projectes que ja està en fase d'estudi és la millora del transport públic de la comarca, sobretot per unir la capital, Moià, amb ciutats com Vic, Manresa o Barcelona.\nPolítica, territori, Consorci Moianès, Moianès, CCMoianès


Alfarrasí i Quesa signen convenis amb la Diputació per rebre 200.000 euros en inversions - Comarcal CV\nInicio Valencia La Vall d'Albaida Alfarrasí i Quesa signen convenis amb la Diputació per rebre 200.000 euros...\nAlfonso Rus i Rosa Vidal han signat un conveni per Alfarrasí\nEste matí l’alcaldessa de la localitat d’Alfarrasí, Rosa Vidal, i el seu homòleg de Quesa, Jesús Requena, han signat dos convenis per a l’execució de diferents obres als dos municipis de la Vall d’Albaida i la Canal de Navarrés.\nLa inversió que farà la Diputació de València a Alfarrasí serà de 200.000 euros i es destinaran a la finalització i l’equipament del tanatori municipal. Pel que fa a la localitat de Quesa s’aportarà la mateixa quantitat de diners per reformar la xarxa d’aigua potable.\nEsta signatura de convenis s’ha fet dins un acte col·lectiu pel qual el president de la Diputació, Alfonso Rus, ha signat diferents convenis amb un total de sis localitats pels quals l’entitat provincial invertirà en diferents obres fins 1.275.000 euros.\nRus ha afirmat que amb este tipus d’inversions la Diputació realitza un “suport inversor” que “manté constante la corporació amb els ajuntaments valencians per donar resposta en la mesura del possible, a les necessitats que van sorgint”.\nArtículo anteriorCheste acogerá en noviembre las Ferrari World Finals\nArtículo siguienteLa Generalitat ajorna fins el 2012 la subvenció per restaurar el ‘Fornet de la Neu’ d’Agullent\nOntinyent impulsa la Fira amb motiu del seu 600 aniversari


Nom: MAS DE VENTURA\nAltres noms: Mas de Santa Maria\nAdreça: Camí d'Almoster\nLocalització: Constantí (Tarragonès)\nNeoclassicisme Elements decoratius de la capella.\nNúm. Registre / Catàleg: 2249-I\nActualment en aquest mas es troben les oficines del polígon industrial del Francolí. És una hisenda molt gran que constitueix una partida de terra.\nLa masia és una de les més notables del terme per la seva magnitud. Havia estat fortificada i encara conserva les restes de les defenses. L'edifici presenta les característiques següents: té planta baixa, pis noble i golfes. Als dos costats de l'edifici hi ha sengles galeries emmarcades per arcs de mig punt que donen molta gràcia al conjunt i que són, juntament amb la petita església, els elements més destacables del conjunt. Aquesta porxada es troba col·locada al primer pis. El mas està tot ell arrebossat de calç. Presenta a la façana principal un rellotge de sol.\nL'església està adossada al costat dret de la masia. Té un frontó que es recolza damunt quatre columnes estriades d'estil dòric. La capella va estar sota advocació de Nostres Senyor Jesucrist. Dins la capella actualment només hi ha un orgue bastant deteriorat.\nLes primeres notícies del mas són del 1700. Actualment en aquest mas es troben les oficines del polígon industrial del Francolí. És una hisenda molt gran que constitueix una partida de terra.\nLa masia és una de les més notables del terme per la seva magnitud. Havia estat fortificada i encara conserva les restes de les defenses. L'edifici presenta les característiques següents: té planta baixa, pis noble i golfes. Als dos costats de l'edifici hi ha sengles galeries emmarcades per arcs de mig punt que donen molta gràcia al conjunt i que són, juntament amb la petita església, els elements més destacables del conjunt. Aquesta porxada es...


Jon Aiartza perd la condició de diputat electe i el seu lloc l'ocuparà Beatriz Fanjul · El PP recupera la representació a la cambra que havia perdut el 28-A\nEl PNB ha perdut el setè escó a favor del PP, que aconsegueix el seu únic representant al País Basc. El vot exterior ha canviat el resultat de Biscàia, que el passat 10-N havia atorgat l’escó al PNB per una diferència de 163 vots. El 28-A, la formació de Pablo Casado s’havia quedat sense diputats al País Basc.\nEl grup parlamentari del PP passa ara de 88 a 89 amb la incorporació de Beatriz Fanjul. El diputat damnificat pel recompte del vot exterior és Jon Aiartza, que queda fora de la cambra.


Suport de les universitats públiques catalanes a la ILP sobre taxes\nEls impulsors de la Iniciativa Legislativa Popular l'han presentada avui a la UB\nLa ILP s'ha presentat avui a la UB: FOTO: ILP Universitats\nDescarregar imatge (crèdits: ILP Universitats)\nL’Associació Catalana d’Universitats Públiques (ACUP) vol expressar el seu suport a la Iniciativa Legislativa Popular (ILP) presentada aquest migdia pel grup promotor de la ILP a l’Aula Magna de la Universitat de Barcelona. Com argumenten els seus impulsors, l’increment de les taxes universitàries combinat amb la davallada del finançament dificulta l’accés als estudis superiors. A més, posa en perill no només el paper de les Universitats en l’àmbit de la formació i la recerca, sinó també la seva tasca com a element d’equitat social, d’incentivació econòmica i de promoció d’una ciutadania lliure, crítica i compromesa.\nCom ja va recollir l’ACUP a l’anomenada Declaració de Sant Daniel l’octubre de 2016, urgeix la concreció d’una nova política universitària, àmpliament consensuada, que inclogui un model de finançament estable, un pla d’inversions i un increment de la partida pressupostària. En aquest sentit, la revisió a la baixa de les taxes se situa entre les mesures correctes, però que necessàriament han d’anar acompanyades d’actuacions d’ampli espectre que permetin encarar reptes urgents com el funcionament basal universitari, el pla d’inversions, l’aposta per la recerca, la política contractual de professorat, l’estructura de preus i el sistema de beques i ajuts.\nCal revertir les restriccions econòmiques dels darrers anys per aproximar-nos al finançament mitjà dels països de l’OCDE. A banda de la suficiència econòmica, és necessari un canvi de plantejament sobre el sistema universitari català perquè no hauríem de parlar de despesa sinó d’inversió ja que per cada euro destinat a l’educació superior és retornat multiplicat per quatre a la societat catalana (vegeu l’informe d’Impactes socioeconòmics de les universitats i la recerca públiques de Catalunya, ACUP, 2017).\nMÉS INFORMACIÓ SOBRE LA ILP UNIVERSITATS: https://ilpuniversitats.cat/


CN Mataró i CN Sabadell s’enfronten per la Divisió d’Honor | Mataró Audiovisual\nEl guanyador de la competició sortirà d'una eliminatòria que es juga al millor de tres partits.\nJosep Maria Spà dv., 14/05/2021 - 11:48\nEn joc, a partir d’aquest dissabte al matí, un nou títol que pot alçar el Centre Natació Mataró de waterpolo femení.\nL’equip que dirigeix Dani Ballart afronta la final de la Divisió d’Honor Femenina contra el Sabadell, al millor de 3 partits. Després de perdre les 3 finals anteriors – la Supercopa d’Espanya, la Copa de la Reina i la Copa LEN - les mataronines buscaran redimir-se i superar un Sabadell que aquesta temporada no han pogut vèncer.\nDe fet, la darrera victòria de les mataronines davant les sabadellenques es remunta al 7 de novembre del 2019, un triomf que esdevindria clau per poder celebrar la temporada passada un títol virtual, marcat per la cancel•lació de la lliga.\nAquest cap de setmana, tenen la opció de guanyar a la piscina i de reafirmar-se com a guanyadores de la Divisió d’Honor femenina. Dani Ballart és el tècnic del Centre Natació Mataró.\nTampoc ho podem reduir tot a guanyar o perdre. Si la felicitat depèn de guanyar anem malament. Enshem de felicitar totes per la gran temporada. Els números parlen per si sols. A l'esport es tradueix, malauradament, en guanyar o perdre, però haver arribat a 4 finals ja és per felicitar-nos\nEls duels de dissabte i diumenge seran a partir de tres quarts d’onze del matí i es podran seguir en directe per Mataró Ràdio. En cas de no aconseguir tancar la final a dos partits, el duel decisiu es jugaria el dilluns a les 7 del vespre, al complex esportiu Joan Serra, escenari del primer dels duels. Dani Ballart parla aquesta quarta final.\nLes finals les guanya l'equip que acaba jugant millor. No per espectacle, perquè les finals van carregades de pressió i resopnsbailitat. Però sí que l'equip que menys errors fa s'acaba emportant la victòria.\nSerà la darrera prova de foc d’un equip que aquest any ha tingut a Dani Ballart com a entrenador. Un Ballart que firmava per un any amb un ampliable. El 31 de maig, i per tant ja amb la lliga acabada, si cap de les dues parts diu el contrari es renovarà automàticament la seva vinculació amb el club mataroní. Un primer any que esperen arrodonir aixecant, per primer cop sense ser virtual, i amb públic, el títol de campiones de Lliga.\nDivisió Honor femenina. CN Mataró\nBeto Fernández, un projecte fet a casa\nEl CN Mataró perd el tercer partit (7-9) i el CN Sabadell es proclama campió


Bloc de Mariàngela Vilallonga: de març 2010\nL’arribada de la primavera, el dia del Ram, la Setmana Santa, el meu aniversari, uf, tot de cop. S’amunteguen i s’enfilen, l’un rere l’altre, certs dies assenyalats que em porten records d’altres dies, com en un rosari que no sé quants grans tindrà. Molts dies, agafo la càmera fotogràfica i em poso a fixar en imatges tot el que veig, compulsivament. Hi ha tantes coses per a il·lustrar amb paraules en un post. O potser per no haver-ho d’escriure, però per mantenir-ne la memòria, tanmateix. Recullo notícies dels diaris per fer-ne un post al bloc. Però les notícies deixen de ser actuals i el bloc no s’actualitza. Tinc mandra, em dic. És l’arribada de la primavera que la sang altera, em dic. Faré anys, un any més, em dic. I em dedico a viure. El meu arxiu de fotografies creix, desmesuradament. La meva ment és incapaç de vessar per escrit tantes paraules pensades i no dites. Tot s’acumula. Els missatges als correus, els missatges a les xarxes, els treballs per fer. Més i més, sempre més i més. I tot, de seguida, es fa obsolet i vell. Els arbres es vesteixen de verd tendre, ens fan canviar l’hora i el sol ens acompanya més hores. El 3 d’abril se m’arrapa a la retina com el verd tendre als arbres. Però el verd durarà poc, tendre. I el 3 d’abril s’apressa massa per arribar, un any més. No em vull perdre com floreixen les glicines, però se m’escapen ja els núvols rosacis dels prunus i els narcisos s’endinsen al mirall, fins l’any que ve. “Corren els núvols pel cel. Tot s’encalça corrent.” M’amagaré, novament, darrera les paraules dels poetes, que ja ho han dit tot. I alguns tan ben dit. I me’n vaig a viure la primavera.\nLes dues fotografies que il·lustren aquests mots d’avui són del meu arxiu. Vaig trobar aquest 3 d’abril, petrificat des de fa més de dos-cents anys, en el dintell d’una porta a Llagostera, el meu poble. La lleugeresa de les flors de l’altra fotografia serveix de contrast, o no, a la pesantor de la pedra. Són del jardí de la infantesa, també a Llagostera, és clar.\nPublicat per Mariàngela Vilallonga a 10:06 4 comentaris: Enllaços a aquest missatge\nEtiquetes de comentaris: Llagostera, natura, nexus rerum, primavera, Setmana Santa\nPublicat per Mariàngela Vilallonga a 14:05 5 comentaris: Enllaços a aquest missatge\nPublicat per Mariàngela Vilallonga a 17:02 4 comentaris: Enllaços a aquest missatge\nHavia viscut la darrera gran nevada a la casa de Romanyà, el desembre de 2001. No vam poder baixar de la muntanya durant dos, o potser tres dies, ja n’he perdut la memòria. Els carrers de les ciutats de seguida brutegen amb la neu. La muntanya no. Veure intacta la primera neu del jardí o trepitjar-la per primera vegada és, era, un gran plaer.\nA la fotografia que il·lustra aquest record blanc tot és silenci. S’hi veuen les fulles farcides de neu de la magnòlia, el cotoneaster, la xeringuilla, els geranis de la jardinera, la flor de marbre damunt la taula també de marbre, i una branca del llorer que treu el cap a l'esquerra. Una casa blanca de porticons i persianes blanques coberta de blanc. Les volves d’avui em portaven l’eco dolç d’aquella nevada del 2001.\nPublicat per Mariàngela Vilallonga a 7:16 2 comentaris: Enllaços a aquest missatge\nEtiquetes de comentaris: arbres, El Senyal Vell, flors, neu, Romanyà\nL’oli de Georgia O’Keeffe (1887-1986), Abstraction White Rose, de 1927, il·lustra el present d’indicatiu del verb treballar, en femení.\nPublicat per Mariàngela Vilallonga a 6:28 2 comentaris: Enllaços a aquest missatge\nEtiquetes de comentaris: Georgia O’Keeffe, Vuit de març\nResulta que la reina Elizabeth I d’Anglaterra no tenia una rosa a la mà, sinó una serp eixerida i de cua cargolada, en el famós quadre anònim del segle XVI que la representa i que il·lustra aquest text. I sembla que el rostre de la reina és pintat damunt del retrat d’una altra dona, desconeguda.\nÉs allò de l’aprofitament que ja es donava en el món grec. Fa anys, al museu de Corint vaig poder veure una filera de torsos masculins a l’espera d’un cap. Canviaven tan sovint els polítics que tenien a punt una col·lecció de cossos ja esculpits en marbre, als quals només calia afegir el cap amb els trets del nou governant. D’això se’n diu ser previsor, o estalviar esforços, o maximitzar mínims.\nA Girona tenim un bon exemple de la mateixa actuació. Es veu que l’estàtua d’Àlvarez de Castro que senyoreja la nostra plaça francesa particular representa, en realitat, Palafox, l’heroi de Saragossa. L’escultura no va agradar als que l’havien encarregada, però el seu autor es va espavilar i la va vendre a Girona.\nAlgunes coses no són el que semblen.\nPublicat per Mariàngela Vilallonga a 21:58 1 comentari: Enllaços a aquest missatge\nEtiquetes de comentaris: Corint, Girona, Grècia, viatges\nAl mes d’abril va editar Virgili, al mes de maig va editar Horaci. Era l’any 1501, el fet es produïa a Venècia i l’editor era, és clar, el gran Aldo Manuzio. Aquestes dues edicions eren les primeres en format de butxaca que publicava el venecià.\nDe l’edició horaciana, la Biblioteca Medicea Laurenziana de Florència en conserva un exemplar que va exposar l’any 2007 en la mostra “Animali fantastici”, que vaig tenir la sort de poder visitar. L’exemplar era obert per la pàgina amb la miniatura que il·lustra els primers versos de l’Art poètica d’Horaci.\nLa mateixa biblioteca conserva un manuscrit del segle XII que conté una col·lecció d’obres horacianes. També s’exposava a la mostra la pàgina amb la figura que il·lustra els mateixos cinc versos.\nHoraci descriu així aquesta criatura fantàstica: “Si un pintor volgués unir a un cap humà un coll de cavall i vestir amb variades plomes els membres reunits d’ací i d’allà, de manera que el que era de bon començament una dona bella acabés en un peix lletjament negre, convidats a veure això, us aguantaríeu el riure, amics?”\nLa figura, que Horaci crea -i considera quasi de deliri-, li serveix per posar límits al principi “als pintors i als poetes els ha estat donada la mateixa potestat de gosar fer sempre el que vulguin”. L’estètica clàssica no podia admetre la creativitat sense límits, o fora dels límits de la raó.\nLes dues delicioses imatges exposades a Florència mostren la variada creativitat dels il·lustradors.\nVet aquí la interpretació que en va fer Eugeni d’Ors, al seu Glossari: “Que l’ombra augusta del pare Horaci em perdoni; però jo he sospitat sempre, d’ençà de la meva primera lectura, que aquell famós començ de l’Epístola als Pisons no era gaire just. Amb parts diverses de dona, de cavall i de peix pot, em penso, un artista, que sigui un bon artista, fer quelcom que, no solament no faci riure, més que complagui el més depurat bon gust.”\nL’estètica havia canviat.\nPublicat per Mariàngela Vilallonga a 7:16 1 comentari: Enllaços a aquest missatge\nEtiquetes de comentaris: Aldo Manuzio, Biblioteca Medicea Laurenziana, Eugeni d'Ors, Florència, Horaci, literatura llatina\nBenvingut l’Any Maragall 2010-2011, que s’inaugura avui per a commemorar el 150 aniversari del naixement i el centenari de la mort de Joan Maragall (10 d’octubre de 1860-20 de desembre de 1911).\nSi penso en Joan Maragall em ve immediatament a la memòria el seu Cant espiritual. Me’l recitava Carme Manrubia, l’amiga de Mercè Rodoreda, tot passejant per Romanyà de la Selva, de casa seva a casa meva. Era l’any 1984. Acabàvem de comprar El Senyal Vell. M’estremeixen sempre aquests versos, com aleshores.\nI em són ben presents, perquè em fascinen, aquells altres dos versos, inici i final d’un bellíssim poema que Maragall escriví a Cauterets, el 26 de juliol de l’any 1911:\nLa fotografia que il·lustra aquest record de Joan Maragall és de David Prats i pertany a l’itinerari literari de la “Ruta del Ter”. S’hi pot veure el monòlit amb el text de La vaca cega de Maragall, que s’aixeca a la font del Covilar de Sant Joan de les Abadesses.\nPublicat per Mariàngela Vilallonga a 10:28 3 comentaris: Enllaços a aquest missatge\nEtiquetes de comentaris: Carme Manrubia, El Senyal Vell, Joan Maragall, literary landmarks, Romanyà, Ruta del Ter


Perquè Escola Pia?Admin EPC 22021-12-16T16:16:36+01:00\nL’ Escola Pia de Catalunya som una institució al servei de la societat, oberta a tothom i arrelada al país. Eduquem infants i joves per ajudar-los a créixer com a persones lliures i autònomes que, de manera crítica, puguin viure en comunitat i se sentin compromesos en la construcció d’un món més just, sostenible i en pau.\nLes persones són centre de la nostra acció, sobretot aquelles mes vulnerables.\nL’educació, en especial d’infants i joves, és la nostra raó de ser. L’entenem con un procés, com una acció desvetlladora de les seves capacitats i com la millor eina per transformar la societat.\nA l’Escola Pia tenim una gran experiència en Formació Professional que t’acompanya i et dóna les opcions perquè trobis el teu futur acadèmic i professional al llarg de la teva vida.\nEINES QUE UTILITZEM PER ACONSEGUIR-HO\nItineraris flexibles (d’acord amb l’oferta de cada centre)\nMetodologies diverses d’aprenentatge\nAules especialitzades: laboratoris, mediateca, …\nP.A.T.: Programa d’Acció Tutorial (tutories individuals i grupals)\nAcompanyament a les famílies: entrevistes, reunions informatives,…)\nFormació per a famílies (xerrades, tallers,…)\nOrientació professional i acadèmica (ex-alumnes, professionals,…)\nOpció participació en accions de voluntariat\nProjecte de Dimensió Emocional i Interior\nParticipació en concursos i premis de les diferents institucions del nostre país\nHO FEM A PARTIR DE 3 EIXOS\nDesenvolupant la personalitat i ajudant als nostres alumnes a que siguin reflexius, responsables, crítics i autònoms.\nTreballant per millorar la societat, fent que els nostres alumnes esdevinguin respectuosos, ètics i compromesos.\nConstruint coneixement, desenvolupant estratègies gràcies a les quals els nostres alumnes puguin entendre el món i millorar-lo.


Rupit i les Roques Encantades- Descobrir.cat\n« Els Jardins Artigas de la Pobla de Lillet\nAnem a buscar oli a l’Urgell »\nRupit conserva la seva fesomia antiga, pedra fosca, teulats vermells, flors arreu. I això el fa un poble encantador. / © Gg\nMoltes cases tenen llindes de pedra històriques, amb l’any de construcció i un dibuix que simbolitza la professió dels seus amos./ © Gg\nUn dels bandolers més famosos de l’època era en Joan de Serrallonga. Acompanyat d’una bona quadrilla, actuava sovint a la Plana de Vic, el Montseny, les Guilleries i el Collsacabra. Alt, ben plantat, bigoti fi i presumit, al bandoler li agradava vestir-se bé. Diuen que visitava sovint els sastres de Rupit, que li cosien capes amples i elegants. Quan les autoritats van decidir empaitar-lo van exigir ajuda als rupitencs, segons expliquen documents històrics.\nA cada portal de Rupit hi havia un artesà. Sabaters, ferrers, sastres… / © Gg\nEl carrer del Fossar, al centre de Rupit. Segur que en Serrallonga el va trepitjar, com ara nosaltres./ © Gg\nA en Serrallonga el van acabar delatant. Però no va ser a Rupit. El van capturar a un mas de Santa Coloma de Farners i el van portar a una presó de Barcelona, on va patir escarment i una mort terrible.\nEl mas del bandoler era proper a Rupit. Aquí el veien sovint. Alguns el temien. Altres l’ajudaven. / © Gg\nI què n’ha quedat, d’aquest personatge, mig bandit malvat, mig protector dels boscos? Per començar la llegenda, que sol ser molt èpica, amb episodis més o menys emocionants, segons quina consideració ens mereixin els bandolers.\nI després moltes històries contades, que poden ser veritat o no. Com la que explica que Serrallonga va amagar molts dels seus botins en un paratge proper a Rupit anomenat les Roques Encantades.\nI aquí és on en nostre nebot haurà de demostrar que és un paio valent i espavilat, que sap llegir mapes i que pot liderar el grup familiar. L’objectiu: trobar el tresor que el bandoler Serrallonga va amagar al mig del bosc. Li ha caigut a les mans un manuscrit amb indicacions concretes. La primera és deixar Rupit i arribar-nos fins al santuari de la Salut, a uns dotze quilòmetres de distància, en direcció a la Garrotxa.\nEl punt de partida de la recerca és el santuari de la Salut, al terme de Sant Feliu de Pallerols. Som entremig d’Osona i la Garrotxa. / © Gg\nEntre Rupit i el santuari hi ha uns dotze quilòmetres. Triguem uns vint minuts a arribar-hi. Trobem molts revolts, però el paisatge és preciós! / © Gg\nPortem un manuscrit amb indicacions per arribar a les Roques Encantades. Però pel camí trobarem marques grogues i cartells. No té pèrdua. / © Gg\nEl manuscrit indica que s’ha de sortir davant mateix de la porta de l’església del santuari. A mà esquerra hi ha un portal. El travessem i entrem al bosc. De seguida trobem marques grogues i rètols que indiquen cap a les Roques Encantades. Ens guien, primer per un sender i després per un camí ample, cap a una tanca de filferro i fusta. La travessem, voltem per l’esquerra d’un camp i trobem un trencall. Girem a l’esquerra, com indiquen els cartells.\nEl camí és molt agradable. Una passejada entre els boscos i els camps. / © Gg\nEls cartells que seguim. Aquesta zona és plena d’excursions. / © Gg\nEls senders són de fàcil caminar, però aneu ben calçats. / © Gg\nI, de tant en tant, boscos preciosos. Com aquest de bedolls. / © Gg\nJust després del bosc de bedolls trobem una tanca verda metàl•lica. També la travessem. I seguim tot recte, ara amb camps a banda i banda. Un ramat d’ovelles hi pastura tan tranquil·lament. Eps, trona! Encara ens mullarem…\nRecordeu tancar totes les portes que trobeu! Són per al bestiar. / © Gg\nLes ovelles estan molt còmodes i amples, en aquests camps tan grans! / © Gg\nI, de sobte, uns quants faigs enormes: entrem al bosc. Comencem a olorar-nos alguna cosa. Molsa, falgueres, riures nerviosos, una lleugera bufada al clatell...Qui ha sigut?\nNomés ens queda una lleugera baixada i de seguida trobem, a mà esquerra, l’entrada de les Roques Encantades.\nEl paratge de les Roques Encantades és espectacular. Roques enormes. Arbres altíssims. Silenci. Aroma a natura en estat pur. / © Gg\nUaau! Quin faig! Aquest bosc impressiona! / © Gg\nLes Roques Encantades. Per què n’hi diuen així? Expliquen que, cap al segle XV, de tant en tant la terra tremolava i des d’aquest lloc sovint rodolaven pedres enormes que acabaven xocant contra les masies de Sant Feliu de Pallerols. Llavors ningú parlava de terratrèmols, sinó que més aviat estaven convençuts que era cosa del dimoni, que matava l’avorriment tirant rocs muntanya avall. Fins que un àngel va encadenar totes les roques a terra, de manera que el diable ja no va poder arrencar-ne més. Ni ell, ni ningú. Per això encara hi són ara.\nEls grans blocs de pedra estan coberts de molsa, heura i petites flors. Alguns arbres s’atreveixen a créixer-hi entremig. / © Gg\nLa fageda és tan atapeïda que les branques dels arbres fan de sostre natural. Amb prou feines s’hi escolen els raigs de llum. / © Gg\nQuin lloc tan bonic! Tan màgic! Tan misteriós! Els grans blocs de pedra estan repartits per totes bandes, alguns sobre dels altres. La capriciosa arquitectura natural ha creat petites coves, passos estrets, ponts de pedra, miradors sobre el bosc…. i molts, molts amagatalls!\nNo és estrany que en Serrallonga triés aquest lloc per guardar-hi el seu tresor! Serà impossible trobar-lo!\nForats, passos estrets, racons coberts de plantes. Quants amagatalls! / © Gg\nDe tant en tant, sentim veus parlant molt fluixet. I uns riures. Qui hi ha, per aquí? / © Gg\nBusquem i busquem…. però ni rastre del tresor del bandoler Serrallonga per enlloc. / © Gg\nUN REFUGI DE BANDOLERS I FADES\nI de cop i volta el nebot exclama: “He trobat alguna cosa! Veniu! Correu!” En una raconada, penjades de la branca d’un faig, hi ha unes bossetes. Una per a cada valent. Les obren de seguida. I a dins, sorpresa! Hi ha monedes…dolces! Són llaminadures, un autèntic tresor per als nens.\nAlgú ha deixat unes bosses lligades amb cordills en una branca. / © Gg\nUna part del tresor d’en Serrallonga. Quin botí més dolç! / © Gg\nI al costat de les bossetes una nota: “No busqueu més el botí del Serrallonga. Nosaltres, les fades de les Roques Encantades, el protegim.” Caram! El text segueix: “Despistem els lladregots amb els nostres encanteris màgics. I només compartim part del tresor amb aquells nens i nenes que veniu al bosc, l’estimeu i teniu cura de no embrutar-lo.”\nAra ja sabem de qui eren els riures i els murmuris. Resulta que aquest és un paratge ple de criatures màgiques. No només hi ha fades! També hi ha dones d’aigua, que són molt belles i solen viure en rius i gorgs. I martinets, uns homenets menuts com llavors que treballen de forma sorprenent. I també hi viuen els follets, entremaliats i jogassers. Segur que són els que m’han bufat al clatell!\nNo us ho creieu? Visiteu les Roques Encantades. I ja m’ho explicareu, ja…\nTrobem un plafó que explica la història dels éssers màgics que viuen en aquest bosc encantat i encantador. / © Gg\nFades, dones d’aigua, martinets, follets…són amagadissos, misteriosos i bromistes! I s’estimen molt aquest lloc. / © Gg\n*Regalar experiències. Aquest regal diferent, una fantàstica jornada familiar d’aventures, l’hem pogut fer gràcies a l’ajuda d’en Llorenç Vallès, creador del portal Rupit Viu. Bon coneixedor del Collsacabra, ens ha explicat la història que uneix Serrallonga, Rupit i el paratge de les Roques Encantades. Seguiu els seus projectes al portal o a la seva adreça a facebook.\n*Per arribar. La carretera C-153 travessa tot el Collsacabra i enllaça les comarques d’Osona i la Garrotxa. D’ oest a est, surt de l’Eix Transversal i passa per Roda de Ter, Masies de Roda, l’Esquirol, Rupit i Pruit, el Santuari de la Salut, els Hostalets d’en Bas i Sant Esteve d’en Bas. Arriba a una confluència de carreteres: la C-37 que torna a Osona pel Túnel de Bracons, la C-152 que va a Olot i la C-63 que va cap a la comarca de la Selva.\n*L’excursió de les Roques Encantades. És molt fàcil i apta per a nens petits que ja caminin una mica. O que vagin amb motxilla. No us ho aconsello per als cotxets, el terreny és molt irregular. Està molt ben marcada amb senyals grocs i molts cartells indicatius. Compteu uns tres quilòmetres en total. Nosaltres hem trigat mitja hora per anar i vint-i-cinc minuts per tornar. Guardeu, això sí, temps per estar al paratge. Els nens no en voldran marxar mai!\n*Fer cas de les fades! Tingueu cura del bosc, un ambient molt fràgil. Emporteu-vos les deixalles. Eviteu fumar. Tanqueu totes les portes de bestiar que trobeu.\n*Quan anar-hi? Doncs durant tot l’any! A la primavera la fageda llueix verds intensos. A l’estiu és un gran refugi per la calor. Els colors de la tardor són espectaculars. I a l’hivern és un lloc genial per fer cabanes!\n*On dinar? Aquest un paratge per passar-hi tot el dia! És una bona idea portar picnic. Recordeu deixar el bosc com l’heu trobat! Si voleu entaular-vos, al Santuari de la Salut fan menús de dilluns a divendres i carta diària. També funciona com a hostatgeria, té 25 habitacions. A Rupit també hi ha molts i bons restaurants. De camí al poble trobareu La Devesa. És on hem dinat nosaltres. A recomanar: les patates d’Olot!\nLa Devesa és a mig camí entre Rupit i el Santuari de la Salut. / © Gg\nMengeu embotits i patates d’Olot. Per a grups proposen entrants molt complets amb productes de la zona. / © Gg\nEntrada publicada a A peu, Aventura, Espais naturals, General, Singular\tel dissabte, 26/09/2015 a les 12:13.


Villa Alexandrea Tourist Home Cascades del Niàgara (ON) Canadà - Ofertes d'hotels amb els MILLORS DESCOMPTES EN LÍNIA Fer un comentari al lloc web\n5287 River Rd, Area River Road, Cascades del Niàgara (ON), Canadà\nbasat en 64 comentaris "Breakfast was awesome. Friendly staff and beautiful home ve..."\nUnited States Veure totes les 37 fotos\nSobre Villa Alexandrea Tourist Home\nSi el que està buscant és per un hotel ben situat a Cascades del Niàgara (ON), no busqui més enllà de Villa Alexandrea Tourist Home. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un refugi de descans i relax, l'hotel us oferirà una renovació total a només pases de les nombroses atraccions de la ciutat com ara Bird Kingdom, Turó Clifton, Cascades de Niagara. Amb una oferta de serveis hotelers superior i ampla gama d'entreteniment, Villa Alexandrea Tourist Home és compromet a que la seva estada sigui el més còmoda possible. Els clients de l'hotel poden gaudir de Wi-Fi gratuït en totes les habitacions, aparcament de cotxes. L'ambient de Villa Alexandrea Tourist Home es reflexa en cada habitació. aire condicionat, calefacció, despertador, aparell de televisió LCD/pantalla de plasma, TV satèl•lit/cable són només algunes de les comoditats a la vostra disposició. L'hotel compta amb una llista completa de comoditats, com jardí. Villa Alexandrea Tourist Home és la vostra destinació si buscau allotjament de qualitat a Cascades del Niàgara (ON).


PERIS PROJECTES DE RECERCA ORIENTATS EN L'ÀMBIT DE LA SALUT MENTAL\nPERIS – Generalitat de Catalunya\nL'objecte d'aquesta convocatòria és el finançament de projectes com a modalitat temàtica els projectes de recerca orientats en l'àmbit de la salut mental.\nSón susceptibles de finançament aquells projectes, de qualitat contrastada, que tinguin com a objectius principals:\nTransferir i aplicar el coneixement cientificotècnic a la millora en la prevenció, el diagnòstic i el tractament de les malalties i en les activitats de promoció de la salut pública i els serveis de salut, en l'àmbit de la salut mental.\nFomentar les sinèrgies, impulsar el talent i enfortir les estructures de governança que agreguin les capacitats cientificotècniques dels centres assistencials del SISCAT.\nPromoure el finançament del primer projecte de recerca, de qualitat contrastada, d'investigadors nascuts el 1972 o data posterior.\nEls requisits dels investigadors principals són els següents:\na) Pertànyer a la plantilla del centre que gestiona l'activitat de recerca en el qual es coordinarà el projecte i tenir-hi formalitzada la vinculació funcionarial, estatutària o laboral, com a mínim durant tot el període comprès entre el termini per a la presentació de sol·licituds i el moment de la resolució de concessió.\nb) No estar realitzant un programa de formació sanitària especialitzada (FSE) ni un contracte de formació predoctoral o de perfeccionament postdoctoral de qualsevol naturalesa, ni un contracte Río Hortega de formació en recerca per a professionals que hagin finalitzat la FSE.\nc) Tenir dedicació única al projecte sol·licitat.\nEl requisit per a la resta de membres de l'equip de recerca:\nTenir formalitzada la seva vinculació funcionarial, estatutària, laboral o de formació remunerada amb qualsevol de les entitats que participin en aquesta actuació, com a mínim durant tot el període comprès entre el termini per a la presentació de sol·licituds i el moment de la resolució de concessió.\nEn casos excepcionals, quan la contribució es consideri necessària per a la viabilitat del projecte, els equips de recerca poden incorporar personal la vinculació contractual del qual sigui amb entitats sense domicili social a Catalunya; aquest personal no pot superar el 25% del total dels membres de l'equip.\nEls projectes s'han de presentar en forma de projectes multicèntrics (realitzats d'acord amb un protocol únic, en més d'un centre i en un màxim de sis).\nEn aquest tipus de projectes, han de presentar una única sol·licitud les fundacions que gestionin l'activitat de recerca del centre al qual estigui vinculat l'investigador o investigadora principal, que ha d'actuar com a coordinador o coordinadora, i figurar en un mateix equip tots els investigadors col·laboradors, amb independència del centre des del qual participin (multicèntric amb un centre beneficiari de la subvenció).\nEl termini d'execució comprèn des de la data que s'especifiqui en la resolució de concessió fins el 31 de desembre de 2020 com a màxim.\nQuan el desenvolupament del projecte així ho requereixi es poden vincular empreses o altres entitats públiques o privades interessades en el desenvolupament i els resultats, sense que aquesta participació els suposi cap tipus de subvenció directa amb càrrec a les subvencions que puguin ser concedides en aquesta convocatòria.\nLa incompatbilitat dels investigadors principals com dels restants membres de l'equip de recerca, és fixat pel nombre de projectes en els quals participen i la dedicació a aquests projectes, i és el següent:\na) Per a tots ells s'entén per dedicació única la participació en només un projecte de recerca, i per dedicació compartida, la participació en dos projectes.\nb) La presentació d'una sol·licitud com a investigador o investigadora principal en aquesta actuació és incompatible amb la participació com a investigador o investigadora principal d'un projecte finançat per alguna de les actuacions següents:\nb.1. Projectes concedits en la convocatòria PERIS 2017\nb.2. Projectes amb la mateixa finalitat que hagin estat concedits a l'empara de les convocatòries 2015 i 2016 de l'acció estratègica en salut, modalitat A de projectes de recerca en salut, programa estatal de foment de la recerca científica i tècnica d'excel·lència (subprograma estatal de generació del coneixement), convocats per l'Institut de Salut Carles III, si tenen una data de finalització posterior al 31 de desembre de 2017, d'acord amb el termini inicial fixat en la resolució de concessió.\nc) Els investigadors principals han de participar amb dedicació única en aquesta modalitat de projectes de recerca orientats.\nd) Els restants membres de l'equip de recerca poden participar amb dedicació única en un sol projecte o amb dedicació compartida en dos projectes compresos en aquesta modalitat de projectes de recerca orientats i en les convocatòries esmentades en l'apartat b.\n30 Setembre de 2017\nSi esteu interessat en aquest ajut, siusplau contacteu amb la oficina tecnica el més aviat possible.\nUltim dia de presentació de la memòria cientifica tècnica i el CVN 25 Setembre de 2017\nFormulari de sol.licitut\nMemòria de l’activitat científica\nInforme favorable Comissió de Recerca\nCVN o CVA de R+D+I de la FECYT del candidat o candidata.\nOpcionalment es podrà presentar un cronograma amb la relació de les activitats i el prieode d’inici i fi de cadascuna\n1. Despeses directes:\na) Despeses de contractació de personal tècnic o investigador necessari per a la realització del projecte, aliè al vinculat funcionarialment, estatutàriament o laboralment amb els organismes participants, i que poden incorporar-se al projecte durant tot el temps de la durada prevista o una part.\nTaula salarial PERIS-Projectes de Recerca -Convocatòria 2018\nTipologia professional Any 2018 Any 2019 Any 2020\nDoctors 37.740,00 € 38.494,80 € 39.264,70 €\nTitulats superiors 32.130,00 € 32.772,60 € 33.428,05 €\nTitulats mitjans 27.030,00 € 27.570,60 € 28.122,01 €\nTècnics de F.profes. 22.950,00 € 23.409,00 € 23.877,18 €\nb) Despeses d'execució que inclouen: petit material indispensable (no inventariable) per a la realització del projecte, adquisicions de material fungible i altres despeses complementàries, com els costos d'utilització d'alguns serveis generals de suport a la recerca, col·laboracions externes, assistència tècnica, despeses externes de consultoria i serveis relacionats amb l'execució dels projectes; tots degudament justificats i necessaris per a la bona fi del projecte.\nLes despeses de publicació i difusió de resultats. S'hi inclouen: despeses de revisió de manuscrits; despeses de publicació en revistes científiques, incloent les relacionades amb la publicació en revistes d'accés obert, i les despeses derivades de la incorporació a repositoris de lliure accés.\nEls desplaçaments necessaris per a la realització del projecte i per a la difusió de resultats, així com la inscripció en congressos, s'han de referir exclusivament al personal que forma part de l'equip de recerca i al personal tècnic al·ludit a l'apartat a) d'aquest punt. Sense perjudici de les despeses de manutenció que puguin correspondre amb càrrec al concepte de dietes i desplaçaments, no són elegibles despeses d'àpats i atencions de caràcter protocol·lari. En qualsevol cas, de cap manera es pot superar la quantitat de 1.500 euros/any per a les actuacions d'aquest programa.\nEls costos de dietes i desplaçaments que s'imputin estan limitats pels imports establerts segons el Decret 138/2008, de 8 de juliol, d'indemnitzacions per raó del servei, o la normativa vigent.\n3 anys. El termini màxim d'execució serà fins al 31 de desembre de 2020.


L'objectiu d'aquesta guia és servir d'ajuda a les entitats locals perquè adoptin les mesures adequades per gestionar la seguretat de la informació i complir amb l'Esquema Nacional de Seguretat, aplicant una metodologia que prioritza els resultats i l'agilitat.\nEl Centre Criptològic Nacional ha fet públic la Guia CCN-STIC 883 d'Implantació de l'ENS per a Entitats Locals , on es recullen una sèrie de passos necessaris per adoptar les mesures adequades dins d'una organització perquè permetin assegurar la gestió de la seguretat de la informació, a través de l'Esquema Nacional de Seguretat.\nLa guia desenvolupa les etapes d'un pla que estableix amb precisió la seqüència de passos per aconseguir l'òrbita de Compliment de l'ENS, aplicant per a això una metodologia que prioritza l'obtenció de resultats i l'agilitat per gestionar la seguretat de la tecnologia.\nEl document recull les claus i un pas a pas per implantar l'Esquema Nacional de Seguretat en Ajuntaments. Així mateix, descriu les fases d'implantació del sistema de gestió per a l'ENS dividint-se en 4 fases: inici, enlairament, acceleració i òrbita de compliment.\nFinalment, la Guia facilita un desenvolupament de normatives de seguretat generat a través de totes les guies que s'han anat emetent durant els últims anys i inclou a manera d'exemple algunes de les normatives principals. Normativa de classificació i tractament de la informació, d'accés lògic i la gestió de la formació, sensibilització i conscienciació són alguns d'aquests apartats. De la mateixa manera, s'inclou un capítol de gestió de les xarxes de comunicacions, del parc de lloc de treball digital i la gestió dels logs dels sistemes.


Aucells rars a les Balears: Les rareses\nLlista dels taxons considerats com a "rares" pel "Comité de Rarezas de la Sociedad Española de Ornitología" (CR-SEO/BirdLife), per al conjunt d’Espanya, figuren a la llista sense asterisc. Les observacions relatives a aquestes espècies, així com les referides a ocells no assenyalats, hauràn de ser estudiades pel comité, el qual, basant-se en la qualitat de les descripcions aportades, emetrà dictàmens sobre la seva fiabilitat i procedirà a la seva publicació periòdica a la revista Ardeola.\nTambé figura la llista del Comitè de Rareses de Balears del GOB-GEN-SOM considera una sèrie de taxons com "rareses regionals" per a les Illes Balears, figuren a la llista amb un asterisc. De totes elles es requereix una informació, com més detallada millor, que n´avali la publicació a l'Anuari Ornitològic de les Balears. Per a l'eventual homologació d'aquestes observacions s'hauran de conèixer la descripció detallada de l'ocell i les condicions de l'observació.\nA aquest efecte es consideren rareses a Espanya i rareses regionals a Balears* (** Llevat de Balears), de forma provisional, els taxons que segueixen:\nAquila heliaca / adalberti*\nAquila clanga Aquila chrysaetos*\nLarus smithsonianus Larus glaucoides\nAcrocephalus paludicola* Acrocephalus agricola


S'enfronta a 23 anys de presó, acusat de maltractar la seva exparella a Girona - Diari de Girona\nL'acusat hauria amenaçat de mort la víctima i la filla d'aquesta reiterades vegades amb l'ajuda d'una navalla\nelisabet don 23.01.2018 | 09:53\nL'Audiència de Girona va jutjar ahir al matí un home acusat de maltractar de manera reiterada la seva exparella a Girona. Els fets es remunten al 2015, durant els quatre mesos en què la víctima i l'acusat van mantenir una relació sentimental. Segons sosté la fiscalia, l'acusat la controlava, se'n burlava, l'amenaçava a ella i a la seva filla, no la deixava sortir de casa i l'obligava a mantenir relacions sexuals contra la seva voluntat.\nDurant la declaració d'ahir, la víctima va relatar capítol per capítol el malson que li hauria fet passar el processat. Des d'amenaces d'«obrir-la en canal» amb la navalla que sempre portava a sobre, fins a les vegades que tancava la porta del pis perquè aquesta no pogués sortir del domicili. També va explicar que l'havia agredit més d'una vegada de diferents maneres, fets que l'acusat va negar durant la seva declaració, assegurant que mantenien una «relació totalment normal». No és la primera vegada que el processat se les veu amb la justícia, sinó que ja disposava d'altres condemnes i denúncies de parelles anteriors.\nL'home s'enfronta a 23 anys de presó per delictes de maltractament habitual, amenaces, agressió sexual, maltractament i coaccions. També se li demana que durant 46 anys i mig no es pugui apropar a menys de 500 metres de la seva l'exparella i de la filla d'aquesta, que es passi sis anys en llibertat vigilada i que indemnitzi la dona amb una suma de 13.000 euros en concepte de responsabilitat civil. El judici va quedar vist per a sentència.


Presentació del llibre Represión política, justicia y reparación. La memoria histórica en perspectiva jurídica (1936-2008), de Margalida Capellà i David Ginard - Hemeroteca - Actualitat - Universitat de les Illes Balears\nSeccions: Presentació del llibre Represión política, justicia y reparación. La memoria histórica en perspectiva jurídica (1936-2008), de Margalida Capellà i David Ginard\nPresentació del llibre Represión política, justicia y reparación. La memoria histórica en perspectiva jurídica (1936-2008), de Margalida Capellà i David Ginard\nDia: dimarts 17 de març de 2009\nLloc: a la sala d'actes del Col·legi d'Advocats de les Illes Balears\nTindrà lloc l'acte de presentació del llibre Represión política, justicia y reparación. La memoria histórica en perspectiva jurídica (1936-2008), coordinat per la doctora Margalida Capellà, professora del Departament de Dret Públic de la UIB, i el doctor David Ginard. El llibre s'ha editat dins el projecte de recerca «Cooperación y confrontación en el diseño de un nuevo sistema de seguridad colectiva: detección y análisis de las nuevas pautas de regulación y de institucionalización», finançat pel Ministeri de Ciència i Innovació.\nLa presentació serà a càrrec del senyor Joan Garcés, advocat en el cas Pinochet i en el cas Negrín davant l'Audiència Nacional, i el senyor Pelai Pagès, professor d'història contemporània de la Universitat de Barcelona.\nEls treballs reunits en aquest llibre pretenen oferir una visió interdisciplinària i de conjunt sobre els processos de repressió política, justícia i reparació coneguts durant el segle XX per diferents països sotmesos a dictadures. A la primera part del volum s'analitza, des d'una òptica historiogràfica, la violència política practicada pels vencedors en la Guerra Civil espanyola. En aquest sentit, se subratlla l'existència d'una estratègia d'extermini de l'enemic que no té parangó en la història contemporània d'Espanya, així com la persistència del terror més enllà del final oficial de les operacions militars. La segona part està consagrada a delimitar el marc jurídic nacional i internacional d'aquesta violència política. L'estudi comparat del procés de justícia transicional desenvolupat a l'Espanya posfranquista amb el d'altres països ajuda a entendre el sentiment de frustració i indefensió que, encara avui, pateixen les víctimes de la repressió franquista i els seus descendents.


Parc Vallès participa a la 44a edició de la Nit de l'Esportista de Terrassa | Parc Vallès\nParc Vallès participa a la 44a edició de la Nit de l'Esportista de Terrassa\nEl reconeixement anual als esportistes i entitats esportives de la ciutat\nEl Teatre Principal de Terrassa ha acollit la nit del divendres 15 de març la 44a edició de la Nit de l'Esportista. Es tracta de l'esdeveniment anual que premia la trajectòria dels esportistes egarencs, així com de les entitats esportives i associacions i organitzacions que fomenten l'esport a través de les seves pràctiques. Enguany, Ragna Debats, triple campiona del món de curses de muntanya, ha estat guardonada com la millor esportista del 2018, ampliant així la llista d'esportistes femenines premiades en els últims anys.\nUn any més, Parc Vallès ha estat un dels patrocinadors oficials de l'esdeveniment. En aquesta edició, Núria Gàndara, gerent del centre d'oci i comerç, ha fet entrega del premi al millor equip al CP San Cristobal. Altres guanyadors destacats han estat el waterpolista Bernat Sanahuja, que s'ha fet amb el guardó d'esportista promesa, i Didac Cobacho que ha estat premiat com a millor entrenador del 2018. Una vegada més, l'assistència al teatre per gaudir de la cerimònia en directe ha estat màxima.\nTerrassa ha demostrat una vegada més el seu compromís per l'esport. La Nit de l'Esportista compta amb una llarga trajectòria que reflecteix els èxits esportius de la ciutat així com l'aposta per mentenir-los i millorar-los any rere any. Des de Parc Vallès volem aprofitar l'ocasió per felicitar a tots els nominats i premiats. Ens veiem en la propera edició!\n‹ Oscar's Bar, l'espai de Parc Vallès pels cinèfils més gourmets\nSense Sal enregistra el seu últim videoclip a Parc Vallès ›


dilluns, 17 de gener de 2011 11:52 |\nS’han acabat els Comarcals 2011. La tasca de formació del nostre club es veu recompensada amb 9 podis individuals (quatre campions absoluts, dos sub-campions i tres tercers llocs) i quatre títols més de campions per equips.\nA més a més, obtenim 12 places subvencionades pel Campionat de Catalunya d’edat (11 d’elles al 100%)\nFelicitats a tots els qui ho feu possible !!\nPublicats els resultats de la darrera jornada...\nJornada 6. 19 Febrer 2011.-\nAquest passat dissabte s’acabaren les Fases Prèvies d’Edats del Vallès Oriental, Maresme i Osona, així com els Campionats de Promoció.\nNi que dir que MILLOR QUE MAI !!\nA part d’una nodrida participació (37 en competició i 7 en promoció), s’han copat pràcticament tots els podis. Ens podem sentir ben orgullosos de tots els nostres esportistes.\nHem quedat campions absoluts en les categories sub8, sub10, sub12 i sub14, a més de quedar campions per equips en totes aquestes mateixes categories, malgrat la forta competència que Mollet, Montmeló, Cerdanyola-Mataró, Les Franqueses i d’altres clubs han oposat. Estem convençuts que molts esportistes vallesans estaran entre els deu primers classificats de les Finals de Catalunya d’Edats, i més d’un campió i campiona ens durem. Aquest any ja participaven dos campions de Catalunya del 2010, en Sergi López de Montmeló que ho és de la categoria sub8 i en Jordi Bals de la categoria sub16.\nTornant als nostres esportistes, aquí hi van els resums (preparin els pitets !!):\nCategoria sub8 (9 participants): Àlex Maria campió absolut i Sergi Prats 3er classificat i medalla de bronze. Un gran campionat també de la Tura Espada que quedà 10ª absoluta i segona fèmina. Molt bé en Pau Serrat, la Laura García i la Berta Figueras que assoliren el 50% dels punts, i una molt bona experiència per en Pol Blanco, la Júlia García i la Marta Las Heras. De tots ells, amb la seva curta edat, esperem grans coses !!\nCategoria sub10 (13 participants): Marc Rosàs campió absolut, Sara Las Heras 3ª classificada i medalla d’or femenina, i Pau Martín 4t classificat i medalla de bronze. Amb els mateixos punts que en Pau, acabaren un excel·lent campionat en Ferran García (6è) i en Gerard Ayats (7è), col·locant a cinc dels nostres esportistes entre els vuit primers de la classificació, i aconseguint tots ells la seves places gratuïtes per a la Final de Catalunya d’Edats. Molt bons campionats també d’en Gerard González, en Gil Espada, en Joel Serrat i la Núria Panadès; i una molt bona experiència aconseguida per l’Òscar Ceruelo, l’Arnau Figueras, l’Édgar Casas i en Darío García.\nCategoria sub12 (4 participants): Oriol Panadès campió absolut i Guillem Las Heras 2on classificat i medalla d’argent, tots dos empatats amb els mateixos punts i fent honor al seu rànquing inicial. Bon campionat de l’Aimar Prats, que acabà segona noia; i no va ser el campionat d’en Martí Barrios que a ben segur que aquesta experiència li ajudarà a millorar.\nCategoria sub14 (10 participants): Laura Martín campiona absoluta i Marc Arnijas 3er classificat i medalla d’argent, desprès de guanyar en Dani Gutiérrez en una partida fratricida. Excel·lents campionats de l’Andrea Lafuente (5ª), l’esmentat Dani Gutiérrez (6è) i la Gemma Clavell (8ª), col·locant de nou a cinc dels nostres esportistes entre els vuit primers de la classificació. Bons campionats també de la Iris Torregrosa i d’en Xavi Sánchez; i un campionat més discret d’en Cristian Cando, en Dani González i l’Àlex Vizcaino, però que els hi servirà per acumular partides i bones experiències i millorar, de ben segur, en un futur.\nCategoria sub16 (1 participant): Eloi Castillo subcampió de la categoria, fent un gran campionat, sense perdre cap partida i havent empatat en l’última ronda amb en Jordi Bals de Mollet, actual campió de Catalunya d’aquesta categoria, i que s’ha revalidat de nou com a campió sub16 d’aquesta fase prèvia.\nPerò en els nous grups de promoció escolar que aquest any s’han arrencat en la nostra Comarca també ens hem fet notar i tots ells (8 en total provinents d’escoles en les que treballem arreu) han fet un magnífic paper, i aquí va el resum:\nPromoció sub10 (7 participants): Arnau Portella, de l’escola Torre Roja de Sant Pere de Vilamajor, subcampió absolut. Excel·lents campionats d’en Gorka Ciudad de l’escola Damià Mateu (6è) i de l’Emma Barrios de l’escola Ginebró (8ª). Tots tres han aconseguint la seva classificació per a la fase territorial de Barcelona Comarques que organitza la UCEC (Unió de Consells Esportius de Catalunya). Molt bones experiències per a la Marina Gómez de l’escola Les Aigües de Cardedeu, la Laia Las Heras de l’escola Damià Mateu, i de la Paula Las Heras i l’Oriol Duque representant directament al nostre Club.\nPromoció sub12 i sub14 (1 participant): Molt bon campionat d’en Jaume Pérez de l’escola Les Aigües de Cardedeu, que acabà en 5ª posició i aconseguí també la seva classificació per a la fase territorial de Barcelona Comarques de la UCEC en la categoria sub12.\nRealment espectacular el que han fet els nostres esportistes en aquesta arrencada de temporada 2011. Per aquest camí haurem de buscar-nos un redactor professional que sigui capaç de copsar en els medis informatius tota la força que la pedrera del nostre Club està aconseguint en la seva curta trajectòria.\nFelicitats a tots !! ... i a preparar els propers campionats.\nJornada 4. 5 Febrer 2011.-\nSub-8 Ronda 5.-\nEls resultats d’aquest ronda ens deixen l’Alex Maria com a únic jugador amb ple de punts (5 de 5), que li aplanen l’obtenció de plaça pels Campionats de Catalunya. Progressió important la d’aquest jugador, que de ben segur ens donarà moltes alegries.\nUn altre que continua donant disgustos als rivals és el seu company de classe, en Sergi, que amb 4 de 5 es col·loca tercer de la general amb bones opcions també d’obtenir plaça directa. Per davant, avui ha punxat en Pau Serrat (3,5 de 5), però això no pot emborronar el bon campionat que està fent l’any del seu debut.\nEl quintet de noies s’han repartit avui resultats. Derrotes de la Berta (2,5), la Tura (2) i la Marta (1,5), taules de la Júlia (que també es posa amb 2,5) i victòria de la Laura (2). L’altre que també li ha agafat el gustet a això de guanyar és en Pol, que amb la seva nova victòria s’afegeix al carro dels 2 punts.\nSub-10 Ronda 6.-\nGran pas endavant d’en Marc, que amb la seva victòria davant de’n Sergi López queda com a líder en solitari amb 6 de 6.\nTambé importants les taules de’n Gerard Ayats (4,5) al segon taulell contra en Nil Guiteras, que ha vist com si li colen a la classificació en Pau i la Sara (ambdós amb 5 de 6) després de les seves victòries d’avui, la de la Sara malauradament contra en Ferran (4 punts) en un dels dos enfrontaments directes de la jornada.\nAmb aquests resultats tenim tres jugadors a les quatre primeres places. Important!!\nQui també ha guanyat avui és la Núria, que amb 4 punts es col·loca segona nena a la general, amb bones opcions d’endur-se la segona plaça femenina a adjudicar per les finals.\nA l’altre enfrontament de la jornada en Gerard González (4 de 6) li donava el disgust del dia a en Gil, que queda amb 3 punts.\nQui també ha punxat avui ha estat en Joel Serrat, que es manté amb 3,5. Bon campionat el d’aquest altre debutant...\na parella de ball Edgar i Oscar han decidit avui partir peres... l’Óscar ha guanyat (3 de 6) però l’Edgar (2) no ha pogut amb el seu rival i veu com el seu company de fatigues s’allunya una mica...\nPer darrera, i després de la doble incompareixença de la passada setmana que els havia deixat amb només un punt, l’Arnau i en Dario han despatxat ràpid la ronda d’avui, aconseguint ambdós la victòria.\nSub-12. Ronda 5.-\nEp! No prenguéssim mal !!\nAixò és el que deuen haver pensat tant l’Oriol com en Guillem. El seu duel al primer taulell estava cantat i s’ha imposat la prudència. L’empat els deixa al capdavant de la classificació amb 4,5, mig punt d’avantatge sobre el grup perseguidor, i ara a veure-les venir les dues rondes finals.\nEn Martí no ha pogut amb el seu rival de torn, ha perdut i queda amb 2 punts. Paciència!!, el primer any de la nova categoria sempre és difícil...\nQui també s’ha col·locat amb dos punts després de la seva victòria és l’Aimar, que té la primera noia classificada a punt de distància.\nSub-14. Ronda 5.-\nQueda una ronda en aquesta categoria i la Laura (5 de 5) s’afiança al capdavant després d’haver guanyat avui a en Dani (4 punts i tercer de la general).\nEn Marc (també 4 de 5), entre passejada i passejada per la sala, ha guanyat l’Agustin i es posa segon de la general.\nLes que han patit avui el ritme de joc han estat l’Andrea (3) i la Gemma (2,5), que s’han apurat de temps i hac perdut. Això de jugar a finish ens juga males passades...\nMeritòries taules de la Iris (2,5), que venint de submarí ja ha atrapat la Gemma i ha passat en Xavi, que ha tornat a punxar (definitivament les noies el posen nerviós...) i queda amb 2 punts.\nEn Cristian (2) s’ha decidit a canviar la tendència i avui ha guanyat el seu matx. En Dani (també 2 punts) s’ha aprofitat de l’absència de l’Alex (¿?) i ha aconseguit també el seu segon punt.\nLa setmana vinent, el desenllaç...\nSub-16. Ronda 5.-\nNova victòria de l’Eloi, que es col.loca tercer de la general. Amb només dues places a repartir en aquesta categoria la setmana vinent, sembla cantat l’esperat duel contra en Jordi Bals, líder i “coco” de la categoria...\nJornada 3. 29/01/2011.-\nSub-8. Ronda 4.-\nNova victòria de l’Alex Maria (ja en porta 4 de 4), que segueix al capdavant de la classificació. Amb 3,5, tercer a la classificació, trobem el debutant Pau Serrat, que avui ha tornat a guanyar i segueix invicte al campionat. Per darrera, els dos duels del dia s’han decantat del costat de’n Sergi (3 de 4) davant de la Tura (2) i de la Berta (que amb 2,5 es col·loca com a primera nena) davant de la Marta (1,5).\nLa resta, taules de la Júlia (2), derrota de la Laura (1) i primera victòria de’n Pol, que estrena el seu marcador. Tot arriba…\nSub-10. Rondes 4 i 5.-\nL’únic grup que avui ha doblat ronda ha estat el sub-10. La jornada ha estat marcada pels enfrontaments directes a la ronda 4 entre els nostres jugadors capdavanters. Del dia en surten ben parats sobretot en Marc (líder amb 5 de 5), i també en Ferran ( 4 de 5) i en Gerard González (3 de 5). Tots tres han guanyat les dues partides del dia.\nEmpatats a 4 punts amb en Ferran trobem la Sara (primera nena), en Pau, en Gerard Ayats. Tots tres han combinat avui victòria amb derrota.\nPer darrera, el debutant Joel Serrat (únic jugador del campionat amb 3,5), que avui ha fet un meritori 1,5 de 2, la Núria i en Gil (ambdós amb 3 de 5), que també han guanyat i perdut avui.\nL’Edgar i l’Óscar continuen de bracet la seva adaptació a la competició en el seu primer escolar i avui sembla que s’hagin posat també d’acord per perdre la quarta ronda, guanyar la cinquena i tenir tots dos 2 punts a la classificació.\nAvui no han pogut venir l’Arnau i Dario i queden amb 1 punt. Llàstima, dons s’han perdut aquesta doble ronda...\nSub-12. Ronda 4.-\nLes noves victòries de l’Oriol i en Guillem els deixen al capdavant de la classificació com a únics jugadors amb 4 de 4. Com tot arriba tard o d’hora, dissabte que ve tot pinta que els veurem cara a cara amb el liderat en joc...\nPer darrera, en Martí s’ha refet avui aconseguint la victòria i torna al camí del 50% de punts amb 2 de 4. Nova derrota avui de l’Aimar (1 de 4)... Segur que remunta la setmana que ve i li puja la moral.\nSub-14. Ronda 4.-\nAvui, tres enfrontaments directes... Trompades per tot arreu i en cap partida s’han signat taules, tothom vol guanyar... Això és bon senyal, demostra la competitivitat i no deixa lloc a les especulacions...\nLa Laura ha guanyat en Marc, en Dani Gutiérrez a la Gemma i l’Andrea a la Iris. La classificació ens deixa un empat al capdavant a 4 punts entre la Laura i en Dani seguits a un punt per en Marc i l’Andrea, quedant la Gemma amb 2,5 i la Iris amb 2.\nTambé amb 2 punts es troba en Xavier Sánchez (avui ha guanyat per incompareixença).\nDerrotes avui de’n Dani González i en Cristian, que queden amb un punt igual que l’Alex, que avui ha fet festa.\nSub-16. Ronda 4.-\nLes taules d’avui de l’Eloi (3 de 4) el deixen en tercera posició de la classificació a mig punt del líder, en Jordi Bals.\nTot està encara per decidir en aquest grup amb cinc jugadors separats per mig punt. Les properes dues rondes aclariran el panorama i les possibilitats de classificació directe.\nLa setmana que vé, més...\nJornada 2. 22/01/2011.-\nL’Alex Maria segueix imposant la lògica del rànking i suma la tercera victòria. Qui també segueix imbatut (avui ha guanyat) és el debutant Pau Serrat, que es col·loca amb 2.5. Amb 2 punts trobem en Sergi i la Tura seguits a mig punt de la Júlia, la Marta i la Berta. Avui no han pogut presentar-se la Laura Garcia i en Pol. A veure si els recuperem la setmana vinent…\nEls enfrontaments directes (Ferran-Pau i Dario-Nuria) marcaven avui la jornada, però ja sabem que és el que toca…\nPer dalt de la classificació trobem en Marc, en Pau, la Sara i en Gerard Ayats amb ple tres punts. El damnificat d’avui (Ferran) i la beneficiada avui (Nuria) els segueixen amb dos punts, juntament amb en Joel (segona victòria del debutant!!) i un Gil cada cop una mica més consolidat.\nLa resta del nostres representants (Edgar, Gerard Gonzalez, Arnau, Dario i Oscar) queden amb 1 punt després de les derrotes generalitzades d’avui. Tranquils, tenim temps per anar millorant…\nEmpat a 3 punts al capdavant de la classificació entre l’Oriol i en Guillem después de les seves victòries. Fins i tot els tres desempats són idèntics…L’enfrontament directe no es farà dons esperar gaire.\nPer darrera sembla que perden pistonada l’Aimar i en Martí, que després de la derrota d’avui queden ambdós amb 1 de 3. Ara caldrà refer-se i seguir apretant…\nLa classificació després de la ronda 3 ens ha de fer sentit satisfets, 5 jugadors del Llinars al capdavant !!\nAmb 3 punts, en Marc (duel sense treba avui amb l’Andrea), en Dani Gutierrez i la Laura, amb 2,5 la Gemma i amb 2 punts l’Andrea i una Iris que no vol perdre el tren capdavanter…\nLa setmana que ve ens esperen dons més trompades entre els nostres. Per darrera trobem en Dani Gonzalez (1 punt és 1 punt encara que sigui per no presentat…), en Xavi (derrota avui contra una de les bessones Masclans), l’Alex (que avui no ha vingut) i el Cristian, qui ha estrenat el seu marcador amb victòria.\nLes taules al primer taulell i l’empat de l’Eloi contra en Nestor fan que el nostre jugador es trobi empatat a 2,5 al capdavant de la classificació amb en Jordi Bals i en Josep Mª Domenech. Ara venen dons les jornades dures. A veure si tenim una mica de sort i l’Eloi se’n surt amb solvència.\nLa setmana que ve, doble ronda a Parets a partir de les 16 hores.\nJornada 1. 15 gener 2011.\nDesprés de les dues primeres rondes trobem l’Alex Maria (primer del rànking) i en Sergi Prats amb dos punts i en Pau Serrat, la Julia Garcia i la Marta las Heras amb 1,5. Darrera venen la resta de nenes que debuten aquest any i en Pol Blanco, l’únic que encara no ha pogut estrenar el seu marcador.\nTots els jugadors del Llinars han fet almenys 1 punt, i això és bona notícia. Els tres debutants ( l’Oscar Ceruelo, l’Edgar Casas i en Joel Serrat) han tingut dons un bon inici. Com sempre, però, hem sigut víctimes de molts aparellaments entre els nostres propis jugadors.\nAmb plè de dos punts trobem en Marc Rosàs (nº 1 del rànking), en Pau Martin, la Sara, en Ferran Garcia i en Gerard Ayats. Tranquils..., això només ha fet que començar.\nQuatre del Llinars dels 31 inscrits i tres dels nostres entre els quatre primers del rànking... no està gens malament!!\nL’Oriol i en Guillem feien la feina (2 de 2), i en Martí i l’Aimar que surten amb 1 de 2 després del primer dia.\nPle de punts de la Laura, l’Andrea, en Dani Gutierrez i en Marc. La campanada (per alguns...) del dia han estat les taules a la segona ronda de la Gemma (1,5 de 2) davant de’n Pere Garriga del Mollet. Enhorabona!!!\nPer darrera, la Iris i en Xavi Sanchez amb 1 punt. Els aparellaments durs no han permès que en Cristian i en Dani Gonzalez (debutant) hagin pogut estrenar-se\nDels 15 inscrits, l’Eloi és el nostre únic representant al sub-16 després de la "jubilació" dels comarcals de’n David Veciana. No ens ha defraudat i ha enllestit la jornada amb 2 de 2. Sembla que l’Eloi no vol esperar més i tocar el més aviat possible els 2.000 d’Elo.\nLa setmana que vé, tercera ronda a Montornès a partir de les 16.30 hores.\nAquest dissabte 15 de Gener comencen les fases prèvies del Campionat de Catalunya d'edats 2011. La jornada inaugural serà a Llinars, a "La Sala", a partir de les 16 hores.\nJa podeu accedir al portal de la competició, on hi trobareu tota la informació. Igualment n'anirem fent un seguiment al nostre aparatat de Competició, on anirem pujant les cròniques i tota la informació que ens volgueu fer arribar.\nDarrera actualització ( dimecres, 23 de febrer de 2011 10:14 )